hotchpotch/miracl-hf-unified huggingface dataset:
โรคจากไข่พยาธิตัวตืด
โรคจากไข่พยาธิตัวตืด () เป็นโรคติดเชื้อปรสิตหรือพยาธิชนิดหนึ่ง โรคนี้เป็นสาเหตุของโรคติดเชื้อปรสิตในระบบประสาทส่วนกลางที่พบมากที่สุดทั่วโลก ผู้ป่วยจะเป็นโรคนี้ได้จากการกินเอาไข่ของพยาธิตืดหมู "Taenia solium" เข้าไป แบ่งได้เป็นชนิดที่มีการติดเชื้อในระบบประสาทส่วนกลาง (neurocysticercosis) และติดเชื้อนอกระบบประสาท (extraneural cysticercosis)
โรคจากไข่พยาธิตัวตืด คือการติดเชื้อของเนื้อเยื่อโดยมีสาเหตุจาก ตัวอ่อน (cysticercus) ของพยาธิตืดหมู ("Taenia solium") อาจปรากฎอาการเพียงเล็กน้อยหรือว่าไม่มีอาการเลยเป็นปีๆ โดยในบางคนอาจจะเกิดเป็นตุ่มที่ผิวหนังหรือกล้ามเนื้อขนาดหนึ่งหรือสองเซ็นติเมตรและไม่รู้สึกเจ็บปวด หากว่ามีการติดเชื้อที่สมองอาจจะเป็น อาการทางสมอง  หลังจากที่มีตุ่มขึ้นนานหลายเดือนหรือหลายปี อาจจะรู้สึกเจ็บที่ตุ่มเหล่านั้น ตุ่มจะบวมและค่อยๆ ยุบลง  ในประเทศที่กำลังพัฒนา โรคนี้เป็นหนึ่งในสาเหตุที่พบได้มากที่สุดของโรคชัก
โดยปกติมักเกิดจากการกินอาหารหรือน้ำที่มีไข่ของพยาธิตัวตืดปนเปื้อนอยู่  แหล่งที่พบส่วนใหญ่คือในผักที่ไม่ได้ปรุงสุก  ไข่ของพยาธิตัวตืดมาจาก อุจจาระของผู้ที่มีพยาธิที่โตเต็มวัยอยู่ในร่างกายซึ่งอาการนี้จะเรียกว่าโรคพยาธิตัวตืด โรคพยาธิตัวตืดเป็นอีกโรคหนึ่งที่แตกต่างไปซึ่งเกิดจากการรับประทานถุงน้ำของตัวพยาธิซึ่งปนเปื้อนมากับเนื้อหมูที่ปรุงสุกๆ ดิบๆ  ผู้ที่อาศัยอยู่กับผู้ที่มีพยาธิตัวตืดจะมีโอกาสเสี่ยงที่จะเป็นโรคจากไข่พยาธิตัวตืดได้มากกว่า  การวินิจฉัยโรคสามารถทำโดยการดูดถุงน้ำออก  การถ่ายภาพสมองด้วยเครื่องเอ็กซ์เรย์คอมพิวเตอร์หรือซีทีสแกน  การถ่ายภาพรังสีส่วนตัดอาศัยคอมพิวเตอร์หรือการสร้างภาพด้วยเรโซแนนซ์แม่เหล็ก (การตรวจเอ็กซ์เรย์ด้วยคลื่นแม่เหล็กไฟฟ้าหรือ MRI) มีประโยชน์อย่างมากต่อการตรวจวินิจฉัยโรคทางสมอง  และยังพบว่าจำนวนของเซลล์เม็ดเลือดขาวเพิ่มขึ้นซึ่งเรียกอาการนี้ว่าอีโอซิโนฟิลในน้ำหล่อสมองไขสันหลังและจะใช้เลือดเป็นตัวบ่งชี้
การป้องกันโรคทำได้อย่างมีประสิทธิภาพโดยการดูแลสุขอนามัยส่วนบุคคลและการสุขาภิบาล อันได้แก่ การปรุงเนื้อหมูให้สุก ห้องน้ำที่ถูกสุขลักษณะและการมีแหล่งน้ำสะอาด ในการรักษาผู้ที่เป็นโรคพยาธิตัวตืดการป้องกันการแพร่กระจายเป็นเรื่องสำคัญ  ไม่จำเป็นต้องทำการรักษาโรคที่ไม่มีอาการเกี่ยวข้องกับระบบสมอง  การรักษาผู้ที่มีอาการโรคพยาธิตืดหมูขึ้นสมองอาจทำโดยการให้ยาพราซิควอนเทลหรืออัลเบนดาโซล การรักษาด้วยวิธีเหล่านี้อาจจะต้องใช้เวลายาวนาน  อาจจำเป็นต้องใช้ยาสเตียรอยด์ เพื่อป้องกันการอักเสบระหว่างการรักษาและยาป้องกันการชัก การผ่าตัดบางทีอาจใช้รักษาเพื่อตัดถุงน้ำออก  
พยาธิตัวตืดพบได้ทั่วไปในทวีปเอเชีย แอฟริกาใต้สะฮารา และละตินอเมริกา ในบางพื้นที่ประมาณว่าอาจมีผู้ที่ติดเชื้อมากถึง 25% ในประเทศที่พัฒนาแล้วไม่ค่อยพบโรคนี้  โรคนี้เป็นสาเหตุของการเสียชีวิตทั่วโลกประมาณ 1,200 รายในปีค.ศ. 2010 เพิ่มจาก 700 รายที่พบในปีค.ศ. 1990 โรคจากไข่ของพยาธิตัวตืดพบได้ในหมูและวัวแต่ไม่ค่อยปรากฎอาการเพราะส่วนใหญ่ตายก่อนที่จะเริ่มมีอาการ มนุษย์เป็นโรคนี้มาโดยตลอดเวลาที่ผ่านมา  เป็นหนึ่งใน โรคเขตร้อนที่ถูกละเลย
ดาบฟันวิญญาณ
ดาบฟันวิญญาณ หรือ ซัมาคุโต จัดเป็นอาวุธของยมทูต ไวเซิร์ต หรือเม้กระทั่งอารันคาร์นับเป็นอาวุธหลักไม่ว่าจะเป็นตัวดี หรือตัวร้ายในเรื่องบลีช ดาบฟันวิญญาณของยมทูต ปลดปล่อยได้ 2 ขั้น คือ ปลดปล่อยขั้นต้น (ชิไค) และปลดปล่อยสวัสดิกะ (บังไค) สภาพการปลดปล่อยของดาบฟันวิญญาณของยมทูตและไวเซิร์ตคือการเปลี่ยนอาวุธดาบ ไปเป็นอาวุธหนึ่ง แต่การปลดปล่อยดาบของอารันคาร์หรือแก่นพลังของอารันคาร์ สภาพปลดปล่อยของดาบฟันวิญญาณก่อนปลดปล่อยมี 3 ประเภท
รายนามดาบฟันวิญญาณของเอสปาด้า สภาพการปลดปล่อยนั้นจะทำให้อารันคาร์กลายเป็นสภาพก่อนเป็นอารันคาร์
รายนามดาบฟันวิญญาณของไวเซิร์ด ก็เหมือนดาบฟันวิญญาณของยมทูตทั่วไป(ก็เคยเป็นยมทูตมาก่อนนิ) และรายนามปรากฏหมดแล้ว(ยกเว้นฮัตซ์และมาชิโระ)
กอลมาร์
กอลมาร์ (, ฟังเสียง, อัลเซเชียน: Colmer) เมืองกอลมาร์เป็นเมืองหลวงของจังหวัดโอ-แร็งในแคว้นอาลซัสในประเทศฝรั่งเศส เมืองกอลมาร์ตั้งอยู่ทางตะวันออกเฉียงเหนือของฝรั่งเศส
เมืองกอลมาร์ตั้งอยู่บน “เส้นทางไวน์ของอาลซัส” และได้ชื่อว่าเป็น “capitale des vins d'Alsace” (เมืองหลวงแห่งไวน์แห่งอาลซัส)
ในปี ค.ศ. 2006 เมืองกอลมาร์มีประชากรทั้งสิ้น 65,713 คน และในปริมณฑลอีก 120,367 คน กอลมาร์เป็นศูนย์กลางของเขตกอลมาร์ที่มีประชากร 144,700 คนในปี ค.ศ. 2006
กอลมาร์เป็นบ้านเกิดของจิตรกรและช่างแกะพิมพ์มาร์ติน โชนเกาเออร์ และประติมากรเฟรเดริก โอกุสต์ บาร์ตอลดีผู้ออกแบบอนุสาวรีย์เทพีเสรีภาพ กอลมาร์มีชื่อเสียงในการอนุรักษ์เมืองให้ยังคงเป็นเมืองที่มีลักษณะสถาปัตยกรรมและบรรยกาศของเมืองโบราณ ในตัวเมืองเก่าก็มีพิพิธภัณฑ์ คริสต์ศาสนสถาน และร้านค้าและที่อยู่อาศัยที่คงสภาพเหมือนเมืองในยุคกลาง
เอิร์ธเควก (ซามูไรสปีริท)
เอิร์ธเควก (; ) เป็นตัวละครจากเกม ซามูไร สปีริท ซึ่งเป็นหัวหน้ากองโจรที่มีร่างกายสูงใหญ่ มีอาวุธนินจาที่เรียกว่า "คุซาริกามะ" (โซ่มีเคียวตรงปลาย)ขนาดใหญ่เป็นอาวุธ โดยเอิร์ธเควกเป็นผู้ใช้วิชา นินจึตสึที่คิดค้นขึ้นมาเองเพื่อใช้ในการต่อสู้
เอิร์ธเควก เป็นชาวเท็กซัสผู้ได้รับการฝึกฝนจากอาจารย์คนเดียวกันกับที่ฝึกวิชาให้กับกัลฟอร์ดและอายาเมะ แต่เขาก็เลิกฝึกวิชาเสียก่อนเนื่องจากมีความสัมพันธ์ที่ไม่สู้ดีนักต่อกัลฟอร์ด อย่างไรก็ตาม แม้ว่าเขาจะมีร่างกายที่ใหญ่โต แต่เขาก็มีความว่องไวและเหลี่ยมจัด ทักษะนินจึตสึได้รวมเข้ากับความใหญ่โดของเอิร์ธเควกทำให้เขาเป็นนักสู้ที่มีความน่ากลัว เขาใช้ความได้เปรียบเหล่านี้ และมาเป็นหัวหน้าของจอมโจรในภายหลัง เมื่ออามาคุสะ ชิโร่เริ่มสร้างหายนะ เอิร์ธเควกก็ตัดสินใจที่จะออกล่าขุมทรัพย์ที่มีอยู่ทั่วโลก หนึ่งปีต่อมา มิซูกิ ราโชจิน ได้ส่งกระแสจิตมาเพื่อจ้างวานเขา โดยบอกว่าหากเขาได้ฆ่าคนที่เธอบอกไป เธอจะให้สิ่งตอบแทนเป็นทองคำ ภายหลังจากนั้น เอิร์ธเควกกับสมุนได้มุ่งหน้าไปยังมาคาอิ และถูกทำให้ลุ่มหลงโดยสัญญาถึงแหล่งขุมทรัพย์ที่ยิ่งใหญ่ หลังจากที่พวกเขาเข้าไปแล้ว ประตูทางเข้าก็ได้ถูกปิดผนึกลง
พระที่นั่งดุสิตาภิรมย์
พระที่นั่งดุสิตาภิรมย์ สร้างในรัชสมัยพระบาทสมเด็จพระพุทธยอดฟ้าจุฬาโลกมหาราช ตั้งอยู่ริมกำแพงทางด้านทิศะวันตกเฉัยงเหนือของพระที่นั่งอมรินทรวินิจฉัยมไหยสูรยพิมาน เป็นพลับพลาโถงเสาไม้ลักษณะเป็นอาคารทรงไทย ชั้นเดียวยกพื้นสูง บันไดอยู่ในกำแพงแก้วด้านทิศตะวันออก ภายในยกพื้นตอนกลางสูง มีพระแท่นองค์ประธานอยู่ระหว่างเสาลายทอง หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ประดับกระจก หน้าบันไม้จำหลักรูปเทวดายืนแท่น พระหัตถ์ขวาทรงพระขรรค์ พระหัตถ์ซ้ายทรงตรี ล้อมรอบด้วยลายกระหนกก้านขดเทพพนม พื้นปิดกระจกสี ลายจำหลักลงรักปิดทอง ผนังภายนอกเขียนลายกระหนกก้านแย่งหน้าสิงห์ ผนังภายในเขียนเป็นภาพในสรวงสวรรค์
ด้านทิศเหนือเป็นเกยประทับพระคชาธาร ด้านทิศตะวันตกเป็นเกยประทับพระราชยาน ในสมัยรัชกาลที่ ๓ โปรดเกล้าฯให้แก้ผนังเป็นผนังก่ออิฐฉาบปูนและเขียนสีภายนอกภายใน รัชกาลที่ ๔ โปรดเกล้าฯ ย้ายเกยประทับพระราชยานจากทิศตะวันออกไปทิศเนือ และย้ายเกยพระคชาธารไปไว้ด้านทิศตะวันออก พระที่นั่งองค์นี้สร้างเป็นพลับพลาเปลื้องเครื่อง ในโอกาสเสด็จพระราชดำเนินขึ้นทรงพระคชาธารหรือทรงพระราชยาน เสด็จฯโดยกระบวนพยุหยาตรา บางโอกาสเป็นพิธีมณฑลในการพระราชพิธีต่าง ๆ
มอลไซม์
มอลไซม์ (, ออกเสียง; ) เป็นเมืองหลวงของจังหวัดบา-แร็งในแคว้นอาลซัสในประเทศฝรั่งเศส เมืองมอลไซม์ตั้งอยู่ทางตะวันออกเฉียงเหนือของฝรั่งเศส
มง-เดอ-มาร์ซ็อง
มง-เดอ-มาร์ซ็อง (, ฟังเสียง; ) เป็นเมืองหลวงของจังหวัดล็องด์ในแคว้นอากีแตน ประเทศฝรั่งเศส เมืองมง-เดอ-มาร์ซ็องตั้งอยู่ทางตะวันตกเฉียงใต้ของประเทศ
อาแฌ็ง
อาแฌ็ง (, , ฟังเสียง) เป็นเมืองหลวงของจังหวัดลอเตการอนในแคว้นอากีแตนในประเทศฝรั่งเศส เมืองอาแฌ็งตั้งอยู่ทางตะวันตกเฉียงไต้ของฝรั่งเศส ตัวเมืองตั้งอยู่บนฝั่งแม่น้ำการอน
อาแฌ็งเป็นที่ตั้งของมหาวิหารอาแฌ็ง
วีลเนิฟว์-ซูร์-ล็อต
วีลเนิฟว์-ซูร์-ล็อต (; ) เป็นเมืองหลวงของจังหวัดลอเตการอนในแคว้นอากีแตน ประเทศฝรั่งเศส เมืองวีลเนิฟว์-ซูร์-ล็อตตั้งอยู่ทางตะวันตกเฉียงไต้ของประเทศ
ตัวเมืองเก่าที่ตั้งอยู่บนฝั่งขวาของแม่น้ำล็อตเชื่อมกับฝั่งซ้ายด้วยสะพานที่สร้างมาตั้งแต่คริสต์ศตวรรษที่ 13 โค้งหลักสร้างในสมัยพระเจ้าหลุยส์ที่ 13 แทนโค้งเดิมสองโค้งที่ยาว 118 ฟุต และสูง 59 ฟุต บนฝั่งซ้ายมีกำแพงเมืองจากคริสต์ศตวรรษที่ 13 พร้อมด้วยป้อมประตูสองป้อมชื่อ "Porte de Paris" และ "Porte de Pujols"
ในตัวเมืองมีคริสต์ศาสนสถานวัดแซ็งเตเตียนที่เป็นแบบกอทิก จากตัวเมืองไปราวหนึ่งกิโลเมตรทางตะวันออกเฉียงเหนือเป็นแอบบีแอ็ส (Eysses) ที่ส่วนใหญ่สร้างในคริสต์ศตวรรษที่ 17 ที่ปัจจุบันใช้เป็นคุก
เนรัก
เนรัก (, ) เมืองเนรักเป็นในจังหวัดโล-เตต์-การอนน์ในแคว้นอากีแตนในประเทศฝรั่งเศส เมืองเนรักตั้งอยู่ทางตะวันตกเฉียงไต้ของฝรั่งเศส
นอสเฟอราตู
นอสเฟอราตู อะ ซิมโฟนี ออฟ ฮอร์เรอร์ หรือ ที่นิยมเรียกสั้น ๆ ว่า นอสเฟอราตู (อังกฤษ: Nosferatu: A Symphony of Horror, Nosferatu; เยอรมัน: Nosferatu, eine Symphonie des Grauens) ภาพยนตร์สยองขวัญสัญชาติเยอรมนี ออกฉายในปี ค.ศ. 1922 เป็นภาพยนตร์เงียบขาวดำ
คำว่า นอสเฟอราตู นั้นแปลว่า แวมไพร์ ในภาษาโรมาเนีย
นอสเฟอราตู ดัดแปลงบทภาพยนตร์มาจากนวนิยายของบราม สโตกเกอร์ นักเขียนชาวไอริช เรื่อง "แดรกคูลา" โดยดัดแปลงแบบลอกมาเกือบทั้งหมด โดยคงเนื้อหาเดิมไว้ทั้งหมด เพียงแต่เปลี่ยนชื่อตัวละครและรายชื่อสถานที่เป็นภาษาเยอรมันเท่านั้นเอง เช่น เค้าท์แดร็กคูลา ก็กลายเป็น เค้าท์ออร์ล็อก โจนาธาน ฮากเกอร์ ก็เปลี่ยนเป็น โธมัส ฮุตเตอร์ และสถานที่เกิดเรื่องก็เปลี่ยนจากกรุงลอนดอน เป็นเมืองวิสบอร์ก แทน
นอสเฟอราตู กำกับการแสดงโดย เอฟ.ดับบลิว. เมอเนา ผู้กำกับชาวเยอรมัน ที่เป็นผู้กำกับที่ทรงอิทธิพลอย่างมากต่อแวดวงศิลปะวัฒนธรรมของเยอรมันในคริสต์ทศวรรษ 1920 จนถึงคริสต์ทศวรรษ 1930 โดยเฉพาะภาพยนตร์เยอรมันในแนวศิลปะเอ็กซเพรสชันนิสม์
นักแสดงที่รับบท เค้าท์ออร์ล็อก คือ แม็ก ชเร็ค ซึ่งสวมบทนี้ได้อย่างดีเยี่ยม โดยเฉพาะการแต่งหน้าและการทำท่าทางที่เหมือนแวมไพร์จริง ๆ ซึ่งฉากที่น่าจดจำอย่างยิ่งในภาพยนตร์เรื่องนี้ คือ เงาของเค้าท์ออร์ล็อกที่ฉาดฉายไปที่ฝาผนังตอนที่เดินขึ้นบันได ด้วยหลังที่งองุ้มและเล็บนิ้วที่แหลมยาวน่าเกลียดน่ากลัว
ซึ่งเมื่อฉายแล้ว ภาพยนตร์เรื่องนี้ได้ถูกฟ้องร้องเรื่องลิขสิทธิ์จากภรรยาม่ายของสโตกเกอร์ ผลคือ เมอเนาแพ้ และฟิล์มภาพยนตร์ถูกทำลายทิ้ง แต่ก็ยังมีสำเนาที่ยังหลงรอดมา ซึ่งสาเหตุของการที่มอเนาต้องลอกเลียนเค้าท์แดร็กคูลามาเกือบทั้งหมด ก็ด้วยเรื่องลิขสิทธิ์ที่ก่อนถ่ายทำตกลงกันไม่ได้นั่นเอง
อย่างไรก็ตาม นอสเฟอราตู เป็นภาพยนตร์ที่ได้รับการกล่าวขานเป็นอย่างมากในแวดวงภาพยนตร์ระดับโลก ในเว็บไซต์IMDb ได้ให้คะแนนภาพยนตร์เรื่องนี้ 8.1 ดาว จากทั้งหมด 10 ดาว และได้กลายมาเป็นแรงบันดาลใจให้กับผู้กำกับสัญชาติเยอรมันอีกคนในยุคปัจจุบันนี้ คือ แวร์เนอร์ แฮร์ซ็อก ได้ชื่อว่าเป็นผู้กำกับที่มีผลงานโดดเด่นเป็นตัวของอีกตัวเองอีกคน สร้างเป็นภาพยนตร์ใหม่อีกครั้งในปี ค.ศ. 1979 ในชื่อ "Nosferatu the Vampyre" และเป็นภาพยนตร์สัญชาติอเมริกันในแนวนอกกระแสในปี ค.ศ. 1999 ชื่อ "Shadow of the Vampire" ซึ่งเป็นเรื่องราวการถ่ายทำนอสเฟอราตูของเมอเนา ที่ได้ชื่อว่าเป็นผู้กำกับที่บ้า และผู้ที่รับบทเป็นเค้าท์ออล็อกนั้นก็เป็นแวมไพร์จริง ๆ นำแสดงโดย จอห์น มัลโควิช เป็น เมอเนา และวิลเลม เดโฟ เป็น ชเร็ค ซึ่งภาพยนตร์เรื่องนี้ได้เคยฉายในประเทศไทยเมื่อต้นปี พ.ศ. 2544 ในแบบจำกัดโรง
นอสเฟอราตู เคยถูกนำมาฉายในโครงการคุยกับหนัง เมื่อวันที่ 9 พฤศจิกายน พ.ศ. 2543 ที่ ห้องกิจกรรมเรวัติ พุทธินันท์ ชั้นใต้ดินของหอสมุดปรีดี พนมยงค์ มหาวิทยาลัยธรรมศาสตร์ ท่าพระจันทร์
แหล่งกำเนิดนิวตรอน
ต้นกำเนิดนิวตรอน () หมายถึงอุปกรณ์ต่าง ๆ ที่ปลดปล่อยนิวตรอนออกมา ไม่จำกัดแค่เครื่องกลไกที่ใช้สร้างนิวตรอนเท่านั้น ตัวแปรต่าง ๆ ของต้นกำเนิดนิวตรอนนั้นขึ้นกับ พลังของนิวตรอนที่ปล่อยออกมาจากต้นกำเนิด อัตราการปลดปล่อยนิวตรอนของต้นกำเนิด ขนาดของต้นกำเนิด ราคาการดูแลรักษาต้นกำเนิด และ ข้อบังคับทางราชการที่เกี่ยวข้องกับต้นกำเนิด อุปกรณ์นี้มีใช้ในหลากหลายสาขา ไม่ว่าจะเป็นฟิสิกส์ วิศวกรรม เวชกรรม อาวุธนิวเคลียร์ การสำรวจปิโตรเลียม ชีววิทยา เคมี พลังงานนิวเคลียร์ และ อุตสาหกรรมอื่น ๆ
โป (จังหวัดปีเรเน-อัตล็องติก)
โป () เป็นเมืองหลวงของจังหวัดปีเรเน-อัตล็องติกในแคว้นอากีแตน ประเทศฝรั่งเศส ที่ตั้งอยู่ทางตอนเหนือของเทือกเขาพิเรนีสของฝรั่งเศส เดิมโปเป็นเมืองหลวงของบริเวณเบอาร์น (Béarn)
โปเป็นที่ตั้งของปราสาทโป
บายอน
บายอน () เมืองบายอนเป็นเมืองในจังหวัดปีเรเน-อัตล็องติกในแคว้นอากีแตนในประเทศฝรั่งเศส ที่ตั้งอยู่ทางตะวันตกเฉียงใต้ของฝรั่งเศสตรงปากแม่น้ำแม่น้ำนีฟว์และแม่น้ำอาดูร์ เดิมบายอนเป็นเมืองหลวงของบริเวณเบอาร์น (Béarn)
บายอนเป็นที่ตั้งของมหาวิหารแซ็งต์-มารีแห่งบายอน
ปงตวซ
ปงตวซ (, ฟังเสียง) เป็นเมืองหลวงของจังหวัดวาล-ดวซในแคว้นอีล-เดอ-ฟร็องส์ในประเทศฝรั่งเศส เมืองปงตวซเป็นเมืองปริมณฑลทางตะวันตกเฉียงเหนือของกรุงปารีส
ปงตวซเป็นที่ตั้งของมหาวิหารแซ็ง-มากลูแห่งปงตวซ
โอรียัก
โอรียัก (, ออกเสียง; ) เมืองโอรียักเป็นเมืองหลวงของจังหวัดก็องตาลในแคว้นโอแวร์ญในประเทศฝรั่งเศส เมืองโอรียักตั้งอยู่ทางตอนกลางค่อนไปทางใต้ของฝรั่งเศส ตัวเมืองตั้งอยู่บนฝั่งแม่น้ำก็องตาล ชาวเมืองโอรียักเรียกว่า "โอรียากัว" หรือ "ก็องตาเลียง"
โอรียักเป็นที่ตั้งของมหาวิหารนอเทรอดามแห่งโอรียัก
ซูกาเบบส์
ซูกาเบบส์ () เป็นทรีโอแนวป็อปสัญชาติอังกฤษจากลอนดอน ประกอบด้วยสมาชิกคือ ไฮดี เรนจ์, อเมลล์ เบอร์ราบาห์และเจด อีเวน
กลุ่มก่อตั้งในปี 1998 โดยสมาชิกดั้งเดิม ซิโอบาน โดนาฮี, มัตยา บูเอนาและคีชา บูชานัน หลังจากที่ประสบความสำเร็จในช่วงแรกโดนาฮีได้ออกจากวงไปเนื่องจากข้อถกเถียงกัน และเรนจ์เข้าสู่วงในปี 2001 หลังจากนั้นก็ประสบความสำเร็จ โดยมีซิงเกิลอันดับ 1 ซิงเกิลแรกของวงที่ชื่อ "Freak Like Me" จากอัลบั้ม "Angels with Dirty Faces" ออกในปี 2002และยังมีซิงเกิลติดชาร์ตอันดับ 1 อีกอย่าง "Round Round" และ "Hole in the Head" หลังจากนั้นได้เกิดการเปลี่ยนสมาชิกอีกในเดือนธันวาคม 2005 โดยบูเอนาออกจากวงเพื่อไปอยู่กับลูกที่เพิ่งเกิดต้นปี แทนที่โดยเบอร์ราบาห์ และในเดือนกันยายน 2009 วงประกาศออกมา หลังจากที่บูชานันอยู่วงมา 11 ปีก็ขอออกจากวง โดยแทนที่โดยผู้เข้าแข่งขันยูโรวิชัน อีเวน โดยอีเวนได้บันทึกเสียงโดยทันทีในผลงานอัลบั้มชุด "Sweet 7" หลังจากการเปลี่ยนสมาชิกวงมีซิงเกิลติดท็อป 10 ยูเคกับเพลง "About a Girl"
ซูกาเบบส์ออกซิงเกิล 27 ซิงเกิล มี 6 ซิงเกิลติดอันดับ 1 ในสหราชอาณาจักรและ 24 ซิงเกิลติดท็อป 20 และมี 18 ซิงเกิลติดท็อป 10 ในสหราชอาณาจักร พวกเธอยังได้รับรางวัลบริตอวอร์ด ในชื่อกลุ่มศิลปินอังกฤษที่ประสบความสำเร็จที่สุดในคริสต์ศตวรรษที่ 21
ซูกาเบบส์ ออกอัลบั้มที่ 7 "Sweet 7" อัลบั้มแรกหลังเซ็นสัญญากับค่ายของเจย์-ซีที่ชื่อ ร็อกเนชัน ในเดือนมีนาคม 2009 อัลบั้มยังได้ร่วมงานกับนี-โย, เรดวัน, สตาร์เกต, ไรอัน เทดดี, เฟอร์นันโด การิเบย์ และสมีซซิงตันส์ นอกจากนั้นยังร่วมงานกับฌอน คิงสตัน โดยอัลบั้มชุด "Sweet 7" มีสมาชิกใหม่คือเจด อีเวน ออกขายวันที่ 15 มีนาคม 2010 ในสหราชอาณาจักร
เลอปุย-อ็อง-เวอแล
เลอปุย-อ็อง-เวอแล (, Puy-en-Velay#fr ฟังเสียง; ) เป็นเมืองหลวงของจังหวัดโอต-ลัวร์ในแคว้นโอแวร์ญในประเทศฝรั่งเศส เมืองเลอปุย-อ็อง-เวอแลตั้งอยู่ทางตะวันออกเฉียงใต้ของฝรั่งเศส ชาวเมืองเลอปุย-อ็อง-เวอแล เรียกว่า "Ponots"
เลอปุย-อ็อง-เวอแลเป็นที่ตั้งของมหาวิหารนอเทรอดามแห่งปุย และชาเปล Saint Michel d'Aiguilhe บนยอดเนินภูเขาไฟที่สูง 85 เมตรไม่ไกลจากตัวเมืองนัก
ก็อง
ก็อง (, ฟังเสียง) เป็นเมืองหลักของจังหวัดกาลวาโดส ในแคว้นนอร์ม็องดีในประเทศฝรั่งเศส
เมืองก็องเป็นเมืองสำคัญทางประวัติศาสตร์ที่มีสิ่งก่อสร้างสำคัญ ๆ รวมทั้งสิ่งก่อสร้างที่สร้างในสมัยของวิลเลียมแห่งนอร์ม็องดี และเป็นจุดสำคัญจุดหนึ่งของยุทธการที่นอร์ม็องดีในปี ค.ศ. 1944 ที่ทำลายตัวเมืองไปเสียเป็นอันมาก
มากง
มากง (, ออกเสียง) เมืองมากงเป็นเมืองหลวงของจังหวัดโซเนลัวร์ในแคว้นบูร์กอญในประเทศฝรั่งเศส ที่ตั้งอยู่ทางตะวันออกของฝรั่งเศส
ความตกลง ค.ศ. 1801
ความตกลง ค.ศ. 1801 () คือความตกลงระหว่างจักรพรรดินโปเลียนที่ 1 และ สมเด็จพระสันตะปาปาปิอุสที่ 7 ยืนยันว่าคริสต์ศาสนานิกายโรมันคาทอลิกเป็นศาสนาของชนส่วนใหญ่ในฝรั่งเศสและฟื้นฟูสิทธิต่างๆ ที่มีอยู่เกือบทั้งหมด
ระหว่างการปฏิวัติฝรั่งเศส, รัฐสภาของคณะปฏิวัติฝรั่งเศสได้ทำการยึดทรัพย์สินของคริสต์ศาสนสถานและ ในปี ค.ศ. 1790 ก็ได้ออกกฎหมาย “"ธรรมนูญพลเมืองสำหรับนักบวช"” (Constitution civile du clergé) ซึ่งเท่ากับเป็นการทำให้สถาบันศาสนากลายเป็นกระทรวงการปกครองกระทรวงหนึ่งของรัฐและ ยุบอำนาจของพระสันตะปาปา การกระทำดังกล่าวนี้ก่อให้เกิดความไม่พึงพอใจที่มีต่อความเปลี่ยนแปลงในรูปแบบของความสัมพันธ์ระหว่างสถาบันโรมันคาทอลิกและรัฐบาลฝรั่งเศส กฎหมายที่ออกต่อมายุบเลิกปฏิทินเกรโกเรียนซึ่งเป็นปฏิทินสำคัญของโรมันคาทอลิก และ ทำการยุบเลิกวันสำคัญทางศาสนา
แม้ว่าความตกลงจะฟื้นฟูความสัมพันธ์กับสถาบันพระสันตะปาปา แต่กระนั้นก็ยังเป็นความตกลงที่ฝ่ายรัฐเป็นฝ่ายได้เปรียบ--ดุลยภาพระหว่างสถาบันศาสนาและรัฐเอียงไปทางผลประโยชน์ที่มีต่อจักรพรรดินโปเลียนที่ 1 อย่างแน่นอน
สาระสำคัญของความตกลงก็ได้แก่:
ความตกลงได้รับการยุบเลิกเมื่อมีการแยกสถาบันศาสนาและสถาบันการเมือง ตามพระราชบัญญัติเพื่อการแยกสถาบันศาสนาและสถาบันการเมือง ค.ศ. 1905 แต่ความตกลงบางข้อในสัญญาฉบับเดิมยังคงมีผลต่อภูมิภาพอัลซาซ-โมเซลล์ภายใต้กฎหมายท้องถิ่นที่อยู่ภายใต้การปกครองของเยอรมนีเมื่อกฎหมายได้รับการอนุมัติ
ดับเบิลยูดับเบิลยูอี เอ็นเอ๊กซ์ที (รายการโทรทัศน์)
เอ็นเอกซ์ที (NXT) เป็นรายการโทรทัศน์เกี่ยวกับมวยปล้ำอาชีพ ผลิตโดยดับเบิลยูดับเบิลยูอี(WWE) ที่ออกอากาศทางช่อง Syfy ตั้งแต่วันที่ 23 กุมภาพันธ์ ค.ศ. 2010 ถึง วันที่ 13 มิถุนายน ค.ศ. 2012 โดยเป็นการเข้ามาแทนที่ รายการ ECW ซึ่งยุติการออกอากาศไป เป็นรายการที่รวมกัน ระหว่างเหตุการณ์จริง และสคริปต์ โดยจะเลือกนักมวยปล้ำจาก FCW โดยมีการช่วยเหลือจากนักมวยปล้ำจากรอว์และสแมคดาวน์
นอกจากนี้ หลังออกอากาศจบฤดูกาลที่ 5 ได้มีการเปลี่ยนรูปแบบเป็นรายการรายสัปดาห์โดยมีบทสคริปต์และเข็มขัดแชมป์เป็นของรายการเอง และเริ่มออกอากาศในรูปแบบ เว็บแคสต์ ผ่านทางเว็บ WWE.com ตั้งแต่ วันที่ 5 มิถุนายน ค.ศ. 2010 ถึง วันที่ 13 มิถุนายน ค.ศ. 2012 ระหว่างช่วงนี้ ในวันที่ 17 พฤษภาคม ค.ศ. 2012 ได้ปรับการออกอากาศมาเป็นการบันทึกเทปแทน และสามารถรับชมย้อนหลังผ่านทางยูทูบ จนกระทั่งเริ่มต้นการออกอากาศทาง WWE Network ด้วยรายการเพย์-เพอร์-วิว NXT Arrival ในวันที่ 27 กุมภาพันธ์ ค.ศ. 2014 รวมทั้งออกอากาศเทปรายการประจำสัปดาห์ในช่องเดียวกันมาจนถึงปัจจุบัน
ในแต่ละสัปดาห์จะจับ รูกี้ เจอกับ รู้กี้ (หรือ เจอกับโปร) โดยในชัยชนะในแต่ละครั้งจะนับเป็นสถิติเพื่อใช้หานักมวยปล้ำหน้าใหม่ให้กับ WWE และ
จะมีสิทธิเจอกับแชมป์คนไหนก็ได้ใน เพย์-เพอร์-วิว โดยในวันที่ 11 พฤษภาคม จะเริ่มตัดนักมวยปล้ำคนที่อยู่อันดับท้ายสุดออกจากรายการและจะตัดออกไปเรื่อยๆ จนเหลือคนเดียว นอกจากนี้นักมวยปล้ำที่ชนะการฝึกพิเศษอาจจะได้สิทธิพิเศษต่างด้วย
โดยการจัดอันดับนักมวยปล้ำจะมีส่วนดังนี้
- สถิติ/แพ้ชนะ, ความแข็งแกร่งของคู่ต่อสู้, เอกลักษณ์, ความขยัน
สงครามสหสัมพันธมิตรครั้งที่หนึ่ง
สงครามประสานมิตรครั้งที่ 1 () เป็นส่วนหนึ่งของสงครามปฏิวัติฝรั่งเศสที่เกิดขึ้นระหว่าง ค.ศ. 1793 ถึง ค.ศ. 1797 ที่เป็นการต่อสู้ระหว่างฝ่ายมหาอำนาจพันธมิตรยุโรปโดยมีวัตถุประสงค์ที่จะควบคุมอำนาจของฝรั่งเศส สงครามครั้งนี้เกิดขึ้นหลังจากการเริ่มต้นของสงครามปฏิวัติฝรั่งเศส
หลังจากการประกาศวัตถุประสงค์ในการประชุมรัฐสภาในการสนับสนุนการปฏิวัติ, การบั่นพระเศียรของพระเจ้าหลุยส์ที่ 16 และ การเปิดคลองเชล็คแล้วก็ได้มีการก่อตั้งพันธมิตรในการต่อต้านฝรั่งเศส
กลุ่มพันธมิตรเข้าโจมตีฝรั่งเศสทั้งทางบกและทางทะเล โดย ปรัสเซีย และ ออสเตรียทำการโจมตีจากเนเธอร์แลนด์ของออสเตรียและจากแม่น้ำไรน์ และเกรตบริเตนทำการสนับสนุนฝ่ายปฏิวัติในชนบทในฝรั่งเศสและทำการล้อมเมืองทูลง ฝรั่งเศสเสียทีใน ยุทธการเนียร์วินเดน เมื่อวันที่ 18 มีนาคม ค.ศ. 1793 และจากการปฏิวัติภายใน การปฏิวัติวองเด) ซึ่งทำให้เกิดการดำเนินการโต้ตอบอย่างรุนแรงโดยการก่อตั้งคณะกรรมการเพื่อความปลอดภัยของสาธารณชนเมื่อวันที่ 6 เมษายน ค.ศ. 1793 และเพิ่มอายุการเกณฑ์ทหารของผู้มีอายุระหว่าง 18 ถึง 25 ปี ("levée en masse") กองทัพฝรั่งเศสใหม่สามารถทำการต่อต้านผู้รุกรานได้ และขยายตัวออกไปนอกราชอาณาจักร และทำการก่อตั้งสาธารณรัฐปัตตาเวียเป็น รัฐบริวารเมื่อเดือนพฤษภาคม ค.ศ. 1795) จากนั้นฝรั่งเศสก็ยึดบริเวณไรน์แลนด์ของปรัสเซียได้ในสนธิสัญญาบาเซิล สเปนลงนามในสนธิสัญญาอีกฉบับหนึ่งกับฝรั่งเศส (สนธิสัญญาบาเซิลฉบับที่สอง) หลังจากนั้นฝรั่งเศสก็วางแผนที่จะรุกรานเยอรมนีและตอนเหนือของอิตาลี
ปราสาทชั้นใน
ปราสาทชั้นใน (, ออกเสียง) คือบริเวณภายในสุดของระบบป้อมปราการที่มักจะหมายถึงบริเวณรอบหอกลางซึ่งเป็นระบบป้องกันด่านสุดท้ายของปราสาท
“Enceinte” มาจากภาษาละติน “cinctus” ที่แปลว่า “ภายใน”
เมื่อใช้เกี่ยวกับสถาปัตยกรรมหมายถึงบริเวณติดกับมหาวิหาร, แอบบี หรือปราสาท
เด็ก ๆ ของพระเจ้าและรองเท้าที่หายไป
เด็ก ๆ ของพระเจ้าและรองเท้าที่หายไป (, เปอร์เซีย: بچه‌های آسمان) เป็นภาพยนตร์สัญชาติอิหร่าน ฉายภายในประเทศอิหร่านเมื่อปี ค.ศ. 1997 เขียนบทภาพยนตร์และกำกับการแสดงโดย มาจิด มาจิดี
อาลี เด็กน้อยจากครอบครัวที่ยากจนในกรุงเตหะราน ได้ทำรองเท้าที่เพิ่งซ่อมมาของ ซาร่าห์ น้องสาว หายในระหว่างที่เดินทางกลับจากโรงเรียนมาบ้าน โดยอาลีเมื่อกลับมาถึงบ้านรู้สึกเจ็บเท้า ก็จะแช่เท้าไว้กับบ่อปลาทองหน้าบ้านให้ปลาทองมาตอดเท้า อาลีเชื่อพ่อกับแม่ไม่มีเงินพอที่จะซื้อรองเท้าคู่ใหม่ให้แน่ จึงตกลงกับซาร่าห์จะเก็บเรื่องนี้ไว้เป็นความลับไม่ให้พ่อแม่รู้
ต่อมา อาลีกับซาร่าห์ได้วางแผนขึ้นมา โดยให้ซาร่าห์สวมรองเท้าไปโรงเรียนในตอนเช้า แล้วอาลีจะนำรองเท้านั้นมาใส่กลับบ้านในตอนบ่าย แต่แล้วซาร่าห์ก็ได้พบว่า รองเท้าคู่ที่หายไปนั้นบัดนี้ตกไปอยู่กับเด็กผู้หญิงอีกคนหนึ่งในโรงเรียนเดียวกัน ซาร่าห์กับอาลีได้สะกดรอยตามเด็กคนนั้นไปจนถึงบ้าน ก็พบว่าพ่อของเด็กหญิงคนนั้นตาบอด และมีอาชีพเร่ขายของเล็ก ๆ น้อย ๆ ประทังชีวิต และชีวิตครอบครัวก็ดูเหมือนจะลำบากกว่ามาก ในที่สุดซาร่าห์และอาลีก็ล้มเลิกความคิดที่ทวงคืนรองเท้าคู่นั้นมา
ไม่กี่วันต่อมา อาลีอ่านเจอประกาศรับสมัครแข่งขันวิ่งมาราธอนสำหรับนักเรียนชาย ซึ่งรางวัลที่ 3 จะเป็นรองเท้าผ้าใบคู่ใหม่เอี่ยม แม้จะต้องเจอกับอุปสรรคอยู่บ้าง แต่อาลีก็ตั้งใจอย่างยิ่งที่จะคว้ารางวัลที่ 3 นี้มาให้ได้ โดยไม่สนรางวัลที่ 1 หรือรางวัลที่ 2 เลย
"Children of Heaven" เป็นภาพยนตร์จากประเทศอิหร่านอีกเรื่องหนึ่ง ที่มีเนื้อหาเกี่ยวกับชีวิตของเด็ก ๆ ท่ามกลางเมืองใหญ่ในประเทศ เช่นเดียวกับ "The White Balloon" (ค.ศ. 1995) ที่ประสบความสำเร็จอย่างมากก่อนหน้านั้น ของจาฟาร์ ปานาฮี และ "The Mirror" (ค.ศ. 1997) ของจาฟาร์ ปานาฮี อีกเช่นกัน ภาพยนตร์เรื่องนี้ด้รับการเสนอเข้าชิงรางวัลออสการ์ สาขาภาพยนตร์ต่างประเทศยอดเยี่ยม ประจำปี ค.ศ. 1999 แต่ไม่ได้รับรางวัล (ซึ่งภาพยนตร์เรื่องที่ได้รับรางวัลนี้คือ "Life Is Beautiful" ของโรแบร์โต เบนิญี่)
ในประเทศไทย ภาพยนตร์เรื่องนี้เข้าฉายเฉพาะที่ลิโด้เพียงแห่งเดียวเท่านั้น เมื่อวันที่ 1 กุมภาพันธ์ พ.ศ. 2543 โดยฉายเป็นภาษาเปอร์เซีย บรรยายไทย
สำหรับในเว็บไซต์IMDb ได้ให้คะแนนภาพยนตร์เรื่องนี้ไว้ 8.0 ดาว จากทั้งหมด 10 ดาว
พระเจ้าฟูอัดที่ 2 แห่งอียิปต์
พระเจ้าฟูอัดที่ 2 แห่งอียิปต์ () (พระราชสมภพ 16 มกราคม ค.ศ. 1952-) กษัตริย์แห่งอียิปต์และซูดาน และองค์อธิปัตย์แห่งนิวเบีย, คูร์ดูฟาน และดาร์ฟูร์ แห่งราชวงศ์มูฮัมหมัดอาลีองค์สุดท้าย โดยได้รับการสถาปนาเป็นกษัตริย์ขณะที่พระองค์มีพระชันษาเพียง 7 เดือน เนื่องจากพระราชบิดา คือ พระเจ้าฟารุกที่ 1 แห่งอียิปต์ทรงประกาศสละราชสมบัติ
พระเจ้าฟูอัดที่ 2 แห่งอียิปต์ ประสูติเมื่อวันที่ 16 มกราคม ค.ศ. 1952 ณ พระราชวังอับดีน กรุงไคโร ประเทศอียิปต์ เป็นพระราชโอรสในพระเจ้าฟารุกที่ 1 แห่งอียิปต์ และอดีตสมเด็จพระราชินีนาร์รีมานแห่งอียิปต์ พระองค์มีพระนามาภิไธยเดิม เจ้าชายอะห์มัด ฟูอัด () พระองค์มีพระเชษฐภคิณีต่างพระมารดาคือ เจ้าหญิงเฟริยาลแห่งอียิปต์, เจ้าหญิงเฟาซียะห์แห่งอียิปต์ และเจ้าหญิงฟาดียะแห่งอียิปต์ ตามลำดับ นอกจากนี้ยังมีพระอนุชาต่างบิดาคือ นายอะกรัม อดัม อาเหม็ด นาจีบ
หลังเกิดความยุ่งยากเกี่ยวกับการปกครองของอียิปต์ เนื่องจากประชาชนเริ่มไม่พอใจในการปกครองของพระเจ้าฟารุกที่ 1 แห่งอียิปต์ เนื่องจากในช่วงนั้นมีการฉ้อราษฎร์บังหลวงในเหล่าข้าราชการ บางพวกใช้อำนาจหน้าที่ของตนสร้างความร่ำรวยแก่ตนเอง ขณะที่เหล่าราษฎรอยู่อย่างลำบากยากจน แต่ราชสำนักและเหล่าข้าราชการกลับใช้ชีวิตอย่างหรูหราฟุ่มเฟือย สร้างความไม่พอใจแก่เหล่าพสกนิกรทั้งหลาย จนวันที่ 23 กรกฎาคม ค.ศ. 1952 กลุ่มขบวนการ Free Officers Movement ภายใต้การนำของมูฮัมเหม็ด นาจีบ และกาเมล อับเดล นัสซอร์ ได้กระทำการรัฐประหารใน ค.ศ. 1952 โดยบังคับให้พระองค์สละราชสมบัติ โดยทันทีทันใดหลังจากการสละราชสมบัติของพระเจ้าฟารุก ก็ได้มีการยกเจ้าชายอะห์มัด ฟูอัด พระราชโอรสของพระเจ้าฟารุกที่ยังเป็นทารกอยู่เสด็จขึ้นครองราชย์ขึ้นเป็น พระเจ้าฟูอัดที่ 2 แห่งอียิปต์
แต่เนื่องจากพระเจ้าฟูอัดที่ 2 แห่งอียิปต์ยังทรงพระเยาว์มาก ในรัชสมัยของพระองค์จึงมีผู้สำเร็จราชการแทนพระองค์คือ เจ้าชายมูฮัมหมัด อับดุล โมนีม (Prince Muhammad Abdul Moneim) ซึ่งเป็นพระสวามีของเจ้าหญิงเนสลิชาห์แห่งจักรวรรดิออตโตมัน
โดยพระเจ้าฟารุกทรงคิดว่าหากพระองค์สละราชสมบัติแล้ว อาจจะทำให้กลุ่มนักปฏิวัติและผู้ต่อต้านระบอบราชาธิปไตยภายในประเทศยุติการเคลื่อนไหวและนำความสงบสุขกลับเข้ามาในอียิปต์อีกครั้ง และยังทรงเชื่อว่ายุวกษัตริย์พระองค์น้อยองค์นี้จะสามารถยุติความรุนแรงภายในอียิปต์และซูดานได้ แต่โชคไม่ดีที่สิ่งที่พระเจ้าฟารุกต้องการนั้นไม่เป็นอย่างที่พระองค์หวังไว้เลย
พระเจ้าฟูอัดที่ 2 แห่งอียิปต์ได้ถูกปลดจากการเป็นยุวกษัตริย์หลังจากที่พระองค์ทรงครองราชย์ได้ 324 วัน และภายหลังจากการลงจากราชบัลลังก์ ประเทศอียิปต์จึงได้เปลี่ยนแปลงการปกครองเป็นสาธารณรัฐ และพระองค์ได้เสด็จลี้ภัยไปยังประเทศสวิตเซอร์แลนด์ และใช้ชีวิตอยู่ที่นั้น
พระเจ้าฟูอัดที่ 2 แห่งอียิปต์ เมื่อเจริญวัยแล้ว พระองค์ได้เริ่มต้นความสัมพันธ์กับนางสาวโดมินิก ฟรองซ์ ปิการ์ (สกุลเดิม โลบ) ธิดาของนายโรเบร์ โลบ และนางปอล มาเดอแลน ปิการ์ โดยได้รู้จักกันครั้งแรกในปี ค.ศ. 1976 ครั้งแรกที่พระราชวังโมนาโก โดยต่อมาภายหลังทั้งสองพระองค์ได้อภิเษกสมรสกันเมื่อวันที่ 16 เมษายน ค.ศ. 1976 ที่กรุงปารีส แม้ว่าพระองค์จะอภิเษกสมรสภายหลังจากที่พระเจ้าฟูอัดที่ 2 พระสวามีลงจากราชบัลลังก์แล้ว แต่พระองค์ยังได้รับการแต่งตั้งเป็นสมเด็จพระราชินีแห่งอียิปต์ โดยได้เปลี่ยนมานับถือศาสนาอิสลาม และเปลี่ยนพระนามเป็น ฟาดิลา
แต่ภายหลังหลังจากการครองคู่กันมาเป็นเวลานานพระราชินีฟาดิลา และพระเจ้าฟูอัดที่ 2 ได้หย่าจากกันในปี ค.ศ. 1996 โดยในปี ค.ศ. 1999 พระราชินีฟาดิลาได้ดำรงอิสริยยศเป็น เจ้าฟ้าหญิงฟาดิลาแห่งอียิปต์ แต่อย่างไรก็ตามทั้งสองพระองค์ก็มีพระโอรส-ธิดาด้วยกัน 3 พระองค์ ได้แก่
กีฬาภูมิภาคเอเชียตะวันออก
กีฬาภูมิภาคเอเชียตะวันออก เป็นมหกรรมกีฬาที่จัดโดยสมาคมกีฬาเอเชียตะวันออก (ชื่อย่อ: อีเอจีเอ; EAGA) และมีการจัดขึ้นทุกๆ 4 ปี ตั้งแต่ปี ค.ศ. 1993 ถึง ค.ศ. 2013 นักกีฬาที่เข้าร่วมแข่งขันมาจากประเทศในเอเชียตะวันออกและดินแดนของสภาโอลิมปิกแห่งเอเชีย (OCA) รวมถึงเกาะกวมซึ่งอยู่ในมหาสมุทรแปซิฟิกซึ่งเป็นสมาชิกของคณะกรรมการโอลิมปิกแห่งชาติโอเชียเนีย
กีฬาภูมิภาคเอเชียตะวันออกเป็น 1 ใน 5 กีฬาภูมิภาคของโอซีเอ ได้แก่ กีฬาภูมิภาคเอเชียกลาง, กีฬาภูมิภาคเอเชียใต้, กีฬาภูมิภาคเอเชียตะวันออกเฉียงใต้ (ซีเกมส์) และ กีฬาภูมิภาคเอเชียตะวันตก
ทั้งนี้ การแข่งขันสิ้นสุดในปี ค.ศ. 2013 โดยจะมีการจัดกีฬาเยาวชนเอเชียตะวันออกขึ้นแทนในปี ค.ศ. 2019 ที่กรุงไทเป ไต้หวัน
สมาชิกทั้งหมด 8 ประเทศของคณะกรรมการโอลิมปิกแห่งชาติได้รับการยอมรับจากสมาคมกีฬาเอเชียตะวันออก และ 1 ประเทศของคณะกรรมการโอลิมปิกแห่งชาติโอเชียเนียได้รับการยอมรับจากคณะกรรมการโอลิมปิกแห่งชาติ
คาซัคสถาน เป็นอดีตสมาชิกของอีเอจีเอ ขณะนี้มีส่วนร่วมในกีฬาภูมิภาคเอเชียกลาง
ยูเอช-1 ไอระควอย
ยูเอช-1 ไอโรควอยส์ () หรือ ฮิวอี้ เป็นเฮลิคอปเตอร์ทางการทหารที่มีหนึ่งเครื่องยนต์ ใบพัดหลักสองใบ และใบพัดหางสองใบ มันถูกสร้างขึ้นโดยเบลล์ เฮลิคอปเตอร์ให้กับกองทัพบกสหรัฐที่ต้องการเฮลิคอปเตอร์สำหรับขนส่งผู้บาดเจ็บในปีพ.ศ. 2495 และทำการบินครั้งแรกในวันที่ 20 ตุลาคม พ.ศ. 2499 การผลิตเริ่มขึ้นในเดือนมีนาคม พ.ศ. 25
03 ยูเอช-1 เป็นเฮลิคอปเตอร์เครื่องยนต์กังหันรุ่นแรกที่เข้าสู่ระบบการผลิตให้กับกองทัพสหรัฐ และมีมากกว่า 16,000 ลำที่ถูกผลิตออกมาทั่วโลก
การรบครั้งแรกของยูเอช-1 ในกองทัพสหรัฐคือสงครามเวียดนาม ด้วยชื่อเดิมคือเอชยู-1 ("HU-1") ทำให้มันได้ชื่อเล่นว่า ฮิวอี้ ("Huey" ) ในเดือนพฤศจิกายน พ.ศ. 2505 มันก็เปลี่ยนไปใช้ชื่อยูเอช-1 แต่คำว่าฮิวอี้ยังคงใช้กันโดยทั่วไป มียูเอช-1 ประมาณ 7 พันลำที่ร่วมรบในสงครามเวียดนาม
หม่อมหลวงปิยาภัสร์ ภิรมย์ภักดี
หม่อมหลวงปิยาภัสร์ ภิรมย์ภักดี (ราชสกุลเดิม: กฤดากร;8 พฤษภาคม พ.ศ. 2505) นางสนองพระโอษฐ์และนักธุรกิจชาวไทย ที่เป็นผู้รับบทเป็นสมเด็จพระสุริโยไท ในภาพยนตร์เรื่อง "สุริโยไท" ซึ่งกำกับโดยหม่อมเจ้าชาตรีเฉลิม ยุคล
หม่อมหลวงปิยาภัสร์ ภิรมย์ภักดี หรือ คุณต้น เป็นบุตรีของหม่อมราชวงศ์ยงสวาสดิ์ กฤดากร อดีตรองผู้อำนวยการสำนักงานทรัพย์สินส่วนพระมหากษัตริย์ กับท่านผู้หญิงวิยะฎา กฤดากร ณ อยุธยา มีน้องชายหนึ่งคน คือ หม่อมหลวงชโยทิต กฤดากร
บิดาเป็นโอรสของหม่อมเจ้าเสริมสวาสดิ์ กฤดากร กับหม่อมหลวงแส กฤดากร (สกุลเดิม: สนิทวงศ์; เป็นพี่สาวต่างมารดาของหม่อมหลวงบัว กิติยากร) ส่วนมารดาเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ ที่เสียชีวิตจากอุบัติเหตุเฮลิคอปเตอร์ผู้ตามเสด็จตกที่จังหวัดนราธิวาส เธอสำเร็จการศึกษาจากโรงเรียนสาธิตจุฬาลงกรณ์มหาวิทยาลัย, โรงเรียนจิตรลดา และปริญญาตรี เอกประวัติศาสตร์ คณะครุศาสตร์ จุฬาลงกรณ์มหาวิทยาลัย
หม่อมหลวงปิยาภัสร์ สมรสกับ จุตินันท์ ภิรมย์ภักดี กรรมการสภาสถาบันผู้ทรงคุณวุฒิ สถาบันการพลศึกษา บุตรของจำนงค์ กับคุณหญิงสุภัจฉรี ภิรมย์ภักดี มีบุตร 3 คน คือ
หม่อมหลวงปิยาภัสร์ ภิรมย์ภักดี เป็นที่รู้จักโดยทั่วไปจากการรับบทเป็นสมเด็จพระสุริโยทัย ในภาพยนตร์เรื่อง "สุริโยไท" ของ หม่อมเจ้าชาตรีเฉลิม ยุคล หลังการเสียชีวิตของท่านผู้หญิงวิยะฎาผู้เป็นมารดา เธอได้เข้าถวายงานบางส่วนในสมเด็จพระนางเจ้าฯ พระบรมราชินีนาถ ในรัชกาลที่ ๙ เช่น การตามเสด็จ และถวายงานเกี่ยวกับฉลองพระองค์ และสิ่งของต่าง ๆ ที่ต้องประสงค์ รวมทั้งจะเป็นผู้หนึ่งที่เดินแบบถวาย เมื่อครั้งสมเด็จพระบรมราชินีนาถ ในรัชกาลที่ ๙ นำแฟชั่นโชว์ผ้าไหมไทย ไปแสดงในประเทศต่าง ๆ ด้วย
หม่อมหลวงชโยทิต กฤดากร
หม่อมหลวงชโยทิต กฤดากร บุตรชายของหม่อมราชวงศ์ยงสวาสดิ์ กฤดากร อดีตรองผู้อำนวยการสำนักงานทรัพย์สินส่วนพระมหากษัตริย์ โอรสของ หม่อมเจ้าเสริมสวาสดิ์ กฤดากร กับ หม่อมหลวงแส กฤดากร (สกุลเดิม สนิทวงศ์ โดยมีศักดิ์เป็นพี่ชายของ หม่อมหลวงบัว กิติยากร พระราชชนนีในสมเด็จพระนางเจ้าสิริกิติ์ พระบรมราชินีนาถ) กับ ท่านผู้หญิงวิยะฎา กฤดากร ณ อยุธยา ซึ่งเป็น นางสนองพระโอษฐ์ ในสมเด็จพระนางเจ้าพระบรมราชินีนาถ ที่เสียชีวิตจากอุบัติเหตุ เฮลิคอปเตอร์ผู้ตามเสด็จตก ที่จังหวัดนราธิวาส มีพี่สาว 1 คน คือหม่อมหลวงชโยทิต กฤดากร สมรสกับ นางมนทกานติ์ กฤดากร ณ อยุธยา (นามสกุลเดิม ปราโมช) บุตรสาวของ หม่อมหลวงอัศนี ปราโมช และท่านผู้หญิงวราพร ปราโมช ณ อยุธยา มีบุตรชาย 1 คนคือ
ปัจจุบัน หม่อมหลวงชโยทิต กฤดากร ดำรงตำแหน่ง กรรมการผู้จัดการของบริษัทหลักทรัพย์ไทยพาณิชย์ ในเครือธนาคารไทยพาณิชย์
ปราสาทกาโวเดิง
ปราสาทกาโวเดิง () เป็นปราสาทที่ตั้งอยู่ที่หมู่บ้านกาโวเดิงในจังหวัดโล-เตต์-การอนน์ในแคว้นอากีแตนในประเทศฝรั่งเศส ปราสาทกาโวเดิงตั้งอยู่บนเนินหินสูงเหนือแม่น้า หอกลางที่สร้างขึ้นในคริสต์ศตวรรษที่ 13 สูง 25 เมตร
ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. hhh
ท่าอากาศยานซะงะ
ท่าอากาศยานซะงะ () เป็นท่าอากาศยานท้องถิ่นระดับ 3 ตั้งอยู่ในเขตคะวะโซเอะ เมืองซะงะ จังหวัดซะงะ ประเทศญี่ปุ่น
กีฬาภูมิภาคเอเชียตะวันออก 1993
กีฬาภูมิภาคเอเชียตะวันออก 1993 เป็นการแข่งขันกีฬาภูมิภาคเอเชียตะวันออก ครั้งที่ 1 จัดขึ้นที่เมืองเซี่ยงไฮ้ ประเทศสาธารณรัฐประชาชนจีน ในระหว่างวันที่ 9-18 พฤษภาคม พ.ศ.2536 มีประเทศเข้าร่วมการแข่งขันทั้งสิ้น 8 ประเทศ ใน 12 ชนิดกีฬา
มหัศจรรย์มนต์รักเจ้าชายกบ
มหัศจรรย์มนต์รักเจ้าชายกบ () เป็นภาพยนตร์การ์ตูนอเมริกันสำหรับครอบครัวฉายครั้งแรกเมื่อปี ค.ศ. 2009 ผลิตโดยวอลท์ดิสนีย์แอนนิเมชันสตูดิโอ จัดจำหน่ายโดยวอลท์ดิสนีย์พิคเจอร์ส ถือเป็นภาพยนตร์แอนิเมชันเรื่องยาวของดิสนีย์ลำดับที่ 49 เนื้อเรื่องดัดแปลงจากวรรณกรรมเรื่อง"เดอะฟร็อกพรินเซส"โดยอี. ดี. เบเกอร์ ซึ่งดัดแปลงมาจากนิทานกริมม์เรื่องเจ้าชายกบอีกทีหนึ่ง
เตตราโลจี ออฟ ฟาลโลต์
เตตราโลจี ออฟ ฟาลโลต์ () เป็นโรคหัวใจพิการแต่กำเนิดชนิดหนึ่งที่ประกอบด้วยลักษณะเฉพาะสี่อย่าง เป็นสาเหตุของโรคหัวใจพิการแต่กำเนิดชนิดที่ทำให้ผู้ป่วยเขียวที่พบบ่อยที่สุดคือเป็นสาเหตุประมาณ 55-70% โรคนี้ได้รับการอธิบายครั้งแรกเมื่อปี ค.ศ. 1672 โดน Niel Stensen, เมื่อปี ค.ศ. 1773 โดย Edward Sandifort, และเมื่อปี ค.ศ. 1888 โดยแพทย์ชาวฝรั่งเศส Étienne-Louis Arthur Fallot ซึ่งเป็นที่มาของชื่อโรคนี้
คำว่า "เตตราโลจี" เป็นภาษาอังกฤษหมายถึงการมีลักษณะ 4 อย่าง ใช้ในหลายแวดวงเช่นแวดวงวรรณกรรม ในที่นี้หมายถึงการที่โรคนี้มีลักษณะปรากฏ 4 อย่าง ดังนี้
กีฬาภูมิภาคเอเชียตะวันออก 1997
กีฬาภูมิภาคเอเชียตะวันออก 1997 เป็นการแข่งขันกีฬาภูมิภาคเอเชียตะวันออก ครั้งที่ 2 จัดขึ้นที่เมืองปูซาน ประเทศเกาหลีใต้ ในระหว่างวันที่ 10-19 พฤษภาคม พ.ศ.2540 มีประเทศเข้าร่วมการแข่งขันทั้งสิ้น 9 ประเทศ ใน 13 ชนิดกีฬา
กีฬาภูมิภาคเอเชียตะวันออก 2001
กีฬาภูมิภาคเอเชียตะวันออก 2001 เป็นการแข่งขันกีฬาภูมิภาคเอเชียตะวันออก ครั้งที่ 3 จัดขึ้นที่เมืองโอซะกะ ประเทศญี่ปุ่น ในระหว่างวันที่ 19-27 พฤษภาคม พ.ศ.2544 มีประเทศเข้าร่วมการแข่งขันทั้งสิ้น 10 ประเทศ ใน 15 ชนิดกีฬา
กีฬาภูมิภาคเอเชียตะวันออก 2005
กีฬาภูมิภาคเอเชียตะวันออก 2005 เป็นการแข่งขันกีฬาภูมิภาคเอเชียตะวันออก ครั้งที่ 4 จัดขึ้นที่เขตบริหารพิเศษมาเก๊า ซึ่งเป็นเขตบริหารพิเศษของ ประเทศสาธารณรัฐประชาชนจีน ในระหว่างวันที่ 29 ตุลาคม -6 พฤศจิกายน พ.ศ.2548 มีประเทศเข้าร่วมการแข่งขันทั้งสิ้น 9 ประเทศ ใน 17 ชนิดกีฬา
กีฬาภูมิภาคเอเชียตะวันออก 2009
กีฬาภูมิภาคเอเชียตะวันออก 2009 เป็นการแข่งขันกีฬาภูมิภาคเอเชียตะวันออก ครั้งที่ 5 จัดขึ้นที่ฮ่องกง ซึ่งเป็นเขตบริหารพิเศษอีกแห่งหนึ่งของ ประเทศสาธารณรัฐประชาชนจีน ในระหว่างวันที่ 5-13 ธันวาคม พ.ศ.2552 มีประเทศเข้าร่วมการแข่งขันทั้งสิ้น 9 ประเทศ และนักกีฬา 2,377 คน ใน 17 ชนิดกีฬามีการชิงชัยกันทั้งสิ้น 262 เหรียญทอง ซึ่งประเทศจีนสามารถครองเจ้าเหรียญทองได้เป็นสมัยที่ 5 ติดต่อกัน
ร็อกอะบิลลี
ร็อกอะบิลลี () เป็นหนึ่งในแนวเพลงในรูปแบบร็อกแอนด์โรลยุคแรกสุด เกิดในช่วงต้นคริสต์ทศวรรษ 1950
คำว่า ร็อกอะบิลลี เป็นคำผสมระหว่างคำว่า ร็อก (จากร็อกแอนด์โรล) และคำว่า ฮิลบิลลี หรือเพลงคันทรี (มักเรียกว่าดนตรีฮิลบิลลีในคริสต์ทศวรรษ 1940 และ 1950) ที่ต่อมาแนวเพลงเริ่มพัฒนาอย่างมาก แนวเพลงอื่นที่มีอิทธิพลต่อดนตรีร็อกอะบิลลี อย่างเช่น เวสเทิร์นสวิง, บูกีวูกี และริธึมแอนด์บลูส์ แนวเพลงต้นกำเนิดส่วนใหญ่มาจากทางใต้ของสหรัฐอเมริกา
ดนตรีมีอิทธิพลและได้รับความนิยมลดน้อยลงในคริสต์ทศวรรษ 1960 แต่ในระหว่างช่วงปลายคริสต์ทศวรรษ 1970 และต้นคริสต์ทศวรรษ 1980 ร็อกอะบิลลีได้กลับมาฟื้นคืนความนิยมอีกครั้ง ที่ยังคงทนอยู่ถึงปัจจุบัน โดยมากภายใต้แนวเพลงย่อยของร็อกอะบิลลี
เจฟฟ์ บั๊กลีย์
เจฟฟรีย์ สกอต บั๊กลีย์ () (17 พฤศจิกายน ค.ศ. 1966 - 29 พฤษภาคม ค.ศ. 1997) หรือโตมาในชื่อ สก็อตตี มัวร์เฮด () เป็นนักร้อง-นักแต่งเพลง และนักกีตาร์ชาวอเมริกัน เขาเป็นบุตรชายของทิม บั๊กลีย์ นักดนตรีเช่นกัน หลังจากหนึ่งทศวรรษที่เขาทำงานเป็นมือกีตาร์รับจ้างในลอสแอนเจลิส บั๊กลีย์ก็มีชื่อเสียงมากขึ้นในต้นคริสต์ทศวรรษ 1990 โดยเล่นเพลงทำใหม่ของศิลปินอื่น ในงานแสดงที่อีสต์วิลเลจ ในแมนฮัตตัน อย่างเช่น งานแสดงที่บาร์ Sin-é ที่เขาค่อย ๆ เพิ่มความเป็นตัวเองเข้าไปมากขึ้น หลังจากที่เขาปฏิเสธค่ายเพลงที่สนใจเขาไปหลายค่าย รวมถึงผู้จัดการของพ่อเขาที่ชื่อ เฮิร์บ โคเฮน เขาก็ได้เซ็นสัญญากับค่ายเพลงโคลัมเบีย โดยได้รวบรวมสมาชิกวงและบันทึกเสียงผลงานสตูดิโออัลบั้มเพียงชุดเดียวของเขาที่ชื่อ "Grace"
มากกว่า 2 ปีที่วงออกทัวร์เพื่อประชาสัมพันธ์อัลบั้ม รวมถึงคอนเสิร์ตในสหรัฐอเมริกา ยุโรป ญี่ปุ่นและออสเตรเลีย เขาก็ได้หยุดทัวร์ไปในปี 1996 และพยายามไม่บ่อยครั้งที่จะบันทึกเสียงอัลบั้มชุดที่ 2 ในนิวยอร์กโดยมีทอม เวอร์เลน เป็นโปรดิวเซอร์ ในปี 1997 บั๊กลีย์ย้ายไปอยู่เมมฟิส รัฐเทนเนสซี เพื่อจะทำงานอัลบั้มต่อ จะมีชื่ออัลบั้มว่า "My Sweetheart the Drunk" ได้บันทึกเสียงเดโม่ 4 เพลงอยู่หลายครั้ง และยังแสดงเดี่ยวในโชว์ที่งานท้องถิ่น ขณะที่รอสมาชิกวงของเขาจากนิวยอร์ก เขาจมน้ำระหว่างการว่ายน้ำตอนเย็น สวมเสื้อผ้าเต็มชุด ในแม่น้ำมิสซิสซิปปี พบร่างของเขาเมื่อวันที่ 4 มิถุนายน ค.ศ. 1997
หลังจากที่เขาเสียชีวิต ก็มีการออกผลงานของเขาหลังการตาย รวมถึงรวมเพลง 4 เพลงเดโม่และการบันทึกเสียงในเพลงจากอัลบั้มชุดที่ 2 ที่ยังทำไม่เสร็จ "My Sweetheart the Drunk" และผลงานเพิ่มเติมในอัลบั้มเปิดตัว "Grace" และผลงานแสดงสด อีพีชุด "Live at Sin-é" ก็ประสบความสำเร็จบนชาร์ต กับซิงเกิล "Hallelujah" เพลงเก่าของเลนเนิร์ด โคเฮน ที่ติดชาร์ตอันดับ 1 บนบิลบอร์ดในชาร์ตฮอตดิจิตอลซองส์ ในเดือนมีนาคม 2008 และยังติดอันดับ 2 บนยูเคซิงเกิลส์ชาร์ต ในช่วงคริสต์มาสปี 2008 ผลงานของบั๊กลีย์ยังคงได้รับความนิยม และยังติดอยู่ในรายชื่อยอดเยี่ยมทางดนตรีของสื่อ
อดิสรณ์ พึ่งยา
อดิสรณ์ พึ่งยา หรือที่รู้จักกันดีในนามปากกาว่า JACKIE (แจ๊คกี้) เกิดเมื่อวันที่ ที่โรงพยาบาลศิริราช กรุงเทพฯ ใช้ชีวิตจนถึง7ขวบจึงกลับไปอยู่ บ้านเกิดของบิดามารดาที่ บ้านโพธิ์ ต.บ้านกุ่ม อ.สองพี่น้อง จ.สุพรรณบุรี จบการศึกษาระดับมัธยมจากโรงเรียนสองพี่น้องวิทยา ปริญญาตรีจากคณะครุศาสตร์ (เอกพลศึกษา) จุฬาลงกรณ์มหาวิทยาลัย เมื่อปี พ.ศ. 2535
จากนั้นจึงเริ่มทำงานที่สยามสปอร์ตซินดิเคท ด้วยการแปลข่าวภาษาอังกฤษจากสำนักข่าวรอยเตอร์และเอเอฟพี โดยใช้นามปากกาว่า JACKIE (มาจากชื่อของแจ๊คกี้ ชาร์ลตัน อดีตนักฟุตบอลทีมชาติอังกฤษและลีดส์ ยูไนเต็ด) รวมทั้งเขียนคอลัมน์เกี่ยวกับฟุตบอลสเปนด้วย ซึ่งยังไม่เป็นที่คุ้นเคยของคนไทยในขณะนั้น ซึ่งทางสยามสปอร์ตฯต้นสังกัดได้ส่งไปเรียนภาษาสเปนที่จุฬาลงกรณ์มหาวิทยาลัย
จนกระทั่งผ่านไป 4 ปี ทางต้นสังกัดได้ส่งไปเป็นผู้สื่อข่าวประจำกรุงลอนดอน ประเทศอังกฤษ เป็นเวลา 2 ปี ตามนโยบายของบริษัท โดยทำหน้าที่เป็นผู้สื่อข่าวตามติดวงการฟุตบอลอังกฤษอย่างใกล้ชิด จากนั้นจึงทำหน้าที่ผู้พากย์ที่UBC ก่อนเปลี่ยนTrue Visions ในปี1998 บรรยายคู่กับ ไพโรจน์ กิ่งแก้ว ก่อนเป็นวีรศักดิ์ นิลกลัด
ปัจจุบัน อดิสรณ์ พึ่งยา มีตำแหน่งเป็นรองกรรมการผู้จัดการ บริษัท สยามสปอร์ต บุ๊คส์ จำกัด ในเครือสยามสปอร์ตฯ เป็นผู้ประกาศข่าวกีฬาของทางช่อง 7 ผู้พากษ์ฟุตบอลทางช่อง 7, พิธีกรรายการเจาะสนาม,รายการสปอร์ตแฟนแฟนซ่า กีฬามัน ร่วมกับ บอบู๋ และอีกหลายรายการเกี่ยวกับกีฬา ปัจจุบันเป็นผู้วิเคราะห์ฟุตบอลพรีเมียร์ลีก ทุกวันเสาร์ ช่องbeIN Sport1 โดยมีทีมฟุตบอลที่เชียร์คือ ลิเวอร์พูล
รัฐยารากุย
ยารากุย () เป็น 1 ใน 23 รัฐของประเทศเวเนซุเอลา ติดกับรัฐฟัลกอนทางทิศเหนือ, ติดกับรัฐลาราทางตะวันตก, ติดกับรัฐโปร์ตูเกซาและรัฐโกเฮเดสทางทิศใต้ และติดกับรัฐโกเฮเดสและรัฐการาโบโบทางตะวันออก
ภูมิประเทศ เต็มไปด้วยภูเขา เทือกเขาแอนดีสมาจบลงที่รัฐยารากุย และแนวชายหาดก็เริ่มที่รัฐนี้ ภูเขาแบ่งเป็น 2 ส่วนคือ เซียร์ราเดอาโรอา (Sierra de Aroa) ทางเหนือ และเซียร์ราเดนีร์กวา (Sierra de Nirgua) มีพื้นที่เกษตรกรรมที่ได้รับน้ำจากแม่น้ำยารากุย เมืองต่าง ๆ มักตั้งอยู่ในหุบเขานี้ รวมถึงเมืองหลวงของรัฐด้วยที่ชื่อ ซานเฟลีเปเศรษฐกิจของรัฐยารากุย โดยมากคือด้านเกษตรกรรม (อ้อย, ข้าวโพด, ทำปศุสัตว์)
รัฐตาชีรา
ตาชีรา () เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมืองซันกริสโตบัล
รัฐตาชีรามีพื้นที่ครอบคลุม 11,100 ตร.กม. (4,290 ตร.ไมล์) และในปี 2007 มีประชากรราว 1,177,300 คน ในปลายศตวรรษที่ 19 มีการขุดค้นพบน้ำมันที่รัฐนี้ ได้มีการขุดเจาะอยู่หลายปี ปัจจุบันด้านเศรษฐกิจ รายได้หลักของรัฐมาจากผลิตภัณฑ์อย่างกาแฟและสับปะรด และยังมีกิจกรรมด้านปศุสัตว์และเกษตรกรรมที่มีบทบาทสำคัญของเศรษฐกิจรัฐตาชีรา และยังมีในส่วนอุตสาหกรรมที่เน้นด้านการผลิตมะเขือเทศ น้ำตาล นมและชีส รวมถึงผลิตภัณฑ์สิ่งทอ
รัฐตาชีราติดกับรัฐซูเลียด้านทิศใต้, ติดกับรัฐบารีนัสและรัฐเมรีดาทางตะวันตก, ติดกับรัฐอาปูเรและรัฐบารีนัสทางใต้ และติดกับประเทศโคลอมเบียทางตะวันตก
กัง ซูนจุง
กัง ซูนจุง (; ) นักมวยสากลชาวเกาหลีใต้ เกิดเมื่อ 15 มกราคม พ.ศ. 2505 สถิติการชก 39 ครั้ง ชนะ 29 (น็อค 4) เสมอ 1 แพ้ 9
ลุยส์ เอนรีเก เมนโดซา
ลุยส์ เอนรีเก เมนโดซา () นักมวยสากลชาวโคลอมเบีย เกิดเมื่อ 7 เมษายน พ.ศ. 2508 สถิติการชก 47 ครั้ง ชนะ 38 (น็อก 20) เสมอ 2 แพ้ 7
กีฬาภูมิภาคเอเชียตะวันออก 2013
กีฬาภูมิภาคเอเชียตะวันออก 2013 () เป็นการแข่งขันกีฬาภูมิภาคเอเชียตะวันออกครั้งที่ 6 จัดขึ้นที่เทียนจิน หนึ่งในเมืองอุตสาหกรรมสำคัญของประเทศจีน
ในปี ค.ศ. 2007 ประเทศจีน และประเทศมองโกเลีย ได้เสนอตัวเป็นเมืองเจ้าภาพสำหรับกีฬาภูมิภาคเอเชียตะวันออก ครั้งที่ 6
ประเทศที่เข้าร่วมกีฬาภูมิภาคเอเชียตะวันออก 2013 มีทั้งหมด 9 ประเทศ ซึ่งเป็นชาติสมาชิกของภูมิภาคเอเชียตะวันออก
เถ้าลอยลิกไนต์ Fly ash
เถ้าปลิว หรือ เถ้าลอย () เป็นผลพลอยได้จากการเผาถ่านหินเพื่อผลิตกระแสไฟฟ้า ถ่านหินที่บดละเอียดจะถูกเผาเพื่อให้พลังงานความร้อนแก่หม้อไอน้ำ (Boiler) เพื่อผลิตกระแสไฟฟ้าต่อไป เถ้าถ่านหินขนาดใหญ่จะตกลงยังก้นเตา จึงเรียกกันว่า เถ้าก้นเตาหรือเถ้าหนัก (bottom ash) ส่วนเถ้าถ่านหินขนาดเล็กกว่า 1 ไมครอน (ไมโครเมตร) จนถึงประมาณ 200 ไมครอน จะถูกพัดออกมาตามอากาศร้อน จึงเรียกว่า เถ้าปลิว เถ้าปลิวจะถูกดักจับโดยที่ดักจับไฟฟ้าสถิต (electrostatic precipitator) เพื่อไม่ให้ลอยออกไปกับอากาศร้อน ซึ่งจะก่อให้เกิดมลภาวะในพื้นที่รอบโรงไฟฟ้า
เถ้าปลิวคือขี้เถ้าที่หลงเหลือจากกระบวนการเผาไหม้ของถ่านหินหรือลิกไนต์ มีขนาดเล็กและละเอียดมาก โดยจะปลิวปนไปกับก๊าซร้อนออกจากปล่องควันของโรงผลิตไฟฟ้าที่ใช้ถ่านหินเป็นเชื้อเพลิง ซึ่งถ้ามีปริมาณเถ้าปลิวมากในชั้นบรรยากาศ ก็อาจก่อให้เกิดปัญหามลภาวะของอากาศได้ จึงได้มีการศึกษาวิจัยโดยการติดตั้งเครื่องดักจับฝุ่นไฟฟ้าสถิต โดยมีวัตถุประสงค์เพื่อแยกก๊าซร้อนและเถ้าปลิวออกจากกัน เพื่อนำเอาเถ้าปลิวกลับมาใช้ใหม่ เช่น การนำเอาเถ้าปลิวมาใช้เป็นส่วนผสมของพอร์ตแลนด์ซีเมนต์ ในกระบวนการผลิตคอนกรีต เป็นต้น
เถ้าปลิวโดยทั่วไปจะมีส่วนประกอบหลักคือ ซิลิกอนไดออกไซด์ SiO2 (ประมาณร้อยละ 25-60), อะลูมิเนียมออกไซด์ AlO (ประมาณร้อยละ 10-30), เฟอริกออกไซด์ FeO (ประมาณร้อยละ 5-25), แคลเซียมออกไซด์ CaO (ประมาณร้อยละ 1-30) เป็นองค์ประกอบหลักอาจมีปริมาณมากถึงร้อยละ 80-90 และ มีองประกอบรองคือ MgO มีออกไซด์ของอัลคาไลในรูป NaO, KO และ SO และมี ความชื้น
มาตรฐาน ASTM C618 "Specification for Fly ash and Raw or Calcined natural pozzolan for use as a mineral admixture in portland cement concrete" ได้จัดแยกประเภทของเถ้าปลิวไว้ 2 ชนิดคือ Class F และ Class C โดย Class F มีปริมาณ SiO2 + AI203 + Fe203 มากกว่า 70% โดยน้ำหนัก และ Class C มีปริมาณ SiO2+ AI203 + Fe203 ระหว่าง 50-70% โดยน้ำหนัก เนื่องจากถ่านหินเป็นวัสดุธรรมชาติย่อมมีเนื้อที่ไม่สม่ำเสมอ การที่เถ้าปลิวจากแหล่งเดียวกันพบว่าเป็น Class C และ Class F เป็นเรื่องที่เป็นปกติ แม้ว่าจะเป็น Class C หรือ Class F ต่างก็มีศักยภาพเพียงพอที่จะนำไปใช้ในงานคอนกรีตได้ทั้งสิ้น
เป็นเถ้าปลิวที่ได้จากการเผาถ่านหินแอนทราไซต์ และบิทูมินัสมีปริมาณผลรวมของ SiO2 + AI203 + Fe203 มากกว่า 70%
เป็นเถ้าปลิวที่ได้จากการเผาถ่านหินลิกไนต์ และซับบิทูมินัสมีปริมาณ SiO2+ AI203 + Fe203 ระหว่าง 50-70% CaO สูง
เถ้าปลิวจากถ่านหินใช้เป็นวัสดุผสมคอนกรีต 
ปัจจุบันเถ้าปลิวนำมาใช้เป็นสารผสมในคอนกรีตผสมเสร็จสำหรับงานก่อสร้าง และเป็นวัตถุดิบเสริมปูนซีเมนต์ในการผลิตวัสดุก่อสร้าง เช่น กระเบื้องมุงหลังคา, เสาเข็ม, ท่อ, พื้นสำเร็จรูป เป็นต้น นอกจากนี้ยังใช้เป็นส่วนผสมหลักในการก่อสร้างเขื่อนคอนกรีตบดอัด (roller-compacted concrete, RCC)
ลิกไนต์
ลิกไนต์ () เป็นถ่านหินชนิดหนึ่งที่ถูกจัดให้อยู่ในชั้นคุณภาพต่ำสุดของถ่านหิน มีการทำเหมืองมากในหลายประเทศ เช่น เยอรมนี รัสเซีย สหรัฐอเมริกา ออสเตรเลีย กรีซ จีน อินเดีย เป็นต้น โดยส่วนใหญ่พบว่าลิกไนต์จะถูกใช้เป็นเชื้อเพลิงในโรงงานผลิตไฟฟ้าพลังไอน้ำ เนื่องจากมีปริมาณสำรองมาก และมีราคาถูก อย่างไรก็ตามเนื่องจากลิกไนต์มักมีปริมาณความชื้นสูงและมีแนวโน้มที่จะลุกไหม้เองได้ง่าย ทำให้มักมีปัญหาในเรื่องของการขนส่งและเก็บรักษา พบมากที่ลำปาง
พอนตัส
พอนตัส (; ) เป็นอดีตภูมิภาคกรีกทางฝั่งทะเลตอนใต้ของทะเลดำที่ตั้งอยู่ทางตะวันออกเฉียงเหนือสุดของประเทศตุรกีปัจจุบัน
กีฬาภูมิภาคเอเชียกลาง
กีฬาภูมิภาคเอเชียกลาง เป็นการแข่งขันกีฬาระหว่างประเทศภาคพื้นทวีปของภูมิภาคเอเชียกลางจัดขึ้นครั้งแรกที่ เมืองทาชเคนต์ ประเทศอุซเบกิสถาน โดยจะมีการจัดขึ้นทุกๆ 2 ปี (ปี 2001 และ 2007 ได้ถูกยกเลิก)
กีฬาภูมิภาคเอเชียกลาง 1995
กีฬาภูมิภาคเอเชียกลาง 1995 เป็นการแข่งขันกีฬาภูมิภาคเอเชียกลาง ครั้งที่ 1 จัดขึ้นที่เมืองทาชเคนต์ ประเทศอุซเบกิสถาน มีประเทศเข้าร่วมการแข่งขันทั้งสิ้น 5 ประเทศ ใน 12 ชนิดกีฬา
กีฬาภูมิภาคเอเชียกลาง 1997
กีฬาภูมิภาคเอเชียกลาง 1997 เป็นการแข่งขันกีฬาภูมิภาคเอเชียกลาง ครั้งที่ 2 จัดขึ้นที่เมืองอัลมาตี ประเทศคาซัคสถาน มีประเทศเข้าร่วมการแข่งขันทั้งสิ้น 5 ประเทศ
กีฬาภูมิภาคเอเชียกลาง 1999
กีฬาภูมิภาคเอเชียกลาง 1999 เป็นการแข่งขันกีฬาภูมิภาคเอเชียกลาง ครั้งที่ 3 จัดขึ้นที่เมืองบิชเคก ประเทศคีร์กีซสถาน มีประเทศเข้าร่วมการแข่งขันทั้งสิ้น 6 ประเทศ
แคสซิโอเปีย
แคสซิโอเปีย () เป็นชื่อของบุคคลในตำนานเทพปกรณัมกรีกหลายคน เช่น
กีฬาภูมิภาคเอเชียกลาง 2003
กีฬาภูมิภาคเอเชียกลาง 2003 เป็นการแข่งขันกีฬาภูมิภาคเอเชียกลางครั้งที่ 4 จัดขึ้นที่เมืองดูชานเบ ประเทศทาจิกิสถาน มีประเทศเข้าร่วมการแข่งขันทั้งสิ้น 5 ประเทศ
แคว้นอามาโซนัส
แคว้นอามาโซนัส () เป็นแคว้นทางตอนเหนือของประเทศเปรู ติดกับประเทศเอกวาดอร์ทางทิศเหนือและตะวันตก, ติดกับแคว้นกาคามาร์กาทางทิศตะวันตก, ติดกับแคว้นลาลีเบร์ตัด ทางทิศใต้และติดกับแคว้นโลเรโตและแคว้นซานมาร์ตินทางทิศตะวันออก มีเมืองหลวงของแคว้นคือเมือง ชาชาโปยัส
กีฬาภูมิภาคเอเชียกลาง 2005
กีฬาภูมิภาคเอเชียกลาง 2005เป็นการแข่งขันกีฬาภูมิภาคเอเชียกลางครั้งที่ 5 จัดขึ้นที่ประเทศอุซเบกิสถาน มีประเทศเข้าร่วมการแข่งขันทั้งสิ้น 5 ประเทศ
รัฐอามาโซนัส (บราซิล)
รัฐอามาโซนัส () เป็นรัฐของประเทศบราซิล ตั้งอยู่ทางมุมตะวันตกเฉียงเหนือของประเทศ รัฐเพื่อนบ้านได้แก่ (จากทิศเหนือหมุนตามเข็มนาฬิกา) รัฐรอไรมา, รัฐปารา, รัฐมาตูโกรสซู, รัฐรอนโดเนีย และรัฐอาเกร รัฐยังติดชายแดนกับประเทศเปรู โคลอมเบียและเวเนซุเอลา ที่รวมถึงการแยกตัวไปของจังหวัดอามาโซนัสในโคลอมเบีย เช่นเดียวกับรัฐอามาโซนัสของเวเนซุเอลา (แต่ไม่ติดกับแคว้นอามาโซนัสของเปรู) รัฐมีพื้นที่ป่าไม้อันกว้างขวาง และยังเป็นรัฐที่มีพื้นที่มากที่สุดของบราซิลกับพื้นที่ 1.57 ล้านตร.กม. เมืองหลวงของรัฐที่ชื่อ มาเนาส์ เป็นเมืองท่าที่สำคัญ
เอเชียนเกมส์ฤดูหนาว
เอเชียนเกมส์ฤดูหนาว () จัดการแข่งขันทุกๆ 4 ปี เช่นเดียวกับเอเชียนเกมส์ กีฬาฤดูหนาวจะจัดขึ้นในภูมิประเทศที่เป็นน้ำแข็งหรือหิมะ เช่น สเก็ตน้ำแข็งและสกี จำนวนประเทศที่มีส่วนร่วมในกีฬาเอเชียนเกมส์ฤดูหนาวน้อยกว่าเอเชียนเกมส์ฤดูร้อน(เอเชียนเกมส์) ด้วยเหตุผลชัดเจนของสภาพภูมิประเทศ และประเทศส่วนใหญ่อยู่ใกล้เส้นศูนย์สูตร ซึ่งไม่มีโอกาสที่จะเข้าถึงการฝึกกีฬาฤดูหนาว
การแข่งขันเอเชียนเกมส์ฤดูหนาวจัดโดยสภาโอลิมปิกแห่งเอเชีย (Olympic Council of Asia - OCA) ภายใต้การดูแลของคณะกรรมการโอลิมปิกสากล (International Olympic Committee - IOC) โดยมีการจัดครั้งแรกที่เมืองซัปโปะโระ เกาะฮอกไกโด ประเทศญี่ปุ่น
เกอเรเม
เกอเรเม (, ออกเสียง, ) เป็นเมืองที่ตั้งอยู่ในบริเวณคาพะโดเซียในตอนกลางของอานาโตเลียในประเทศตุรกี
เกอเรเมเดิมชื่อ “Korama”, “Matiana”, “Maccan” และ “Avcilar” เมื่อหุบเขาเกอเรเมที่ตั้งอยู่ไม่ไกลนักได้รับการขึ้นทะเบียนเป็นมรดกโลก ชื่อเมืองก็ถูกเปลี่ยนมาเป็น “เกอเรเม” เพื่อความสะดวก
“อุทยานแห่งชาติแห่งเกอเรเม” () ไดัรับขึ้นทะเบียนเป็นมรดกโลกโดยยูเนสโกในปี ค.ศ. 1985
เกอเรเมตั้งอยู่ในบริเวณที่เป็นที่ตั้งถิ่นฐานของผู้คนมาตั้งแต่สมัยโรมัน และเป็นที่ที่ชาวคริสเตียนยุคแรกใช้ในการเป็นที่หลบหนีภัยจากการไล่ทำร้ายและสังหารก่อนที่คริสต์ศาสนาจะเป็นศาสนาที่ได้รับการประกาศว่าเป็นศาสนาของจักรวรรดิ ที่จะเห็นได้จากคริสต์ศาสนสถานจำนวนมากมายที่ตั้งอยู่ในบริเวณนี้
ไกเซรี
ไกเซรี (ภาษาตุรกีออตโตมัน: قیصریه; "ไกเซรี", "ไคเซอรี"; "ไกซาเรีย", "ไกซาเรีย มาซากา" ในประวัติศาสตร์: "Mazaka" or "Mazaca", "Eusebia", "Caesarea Cappadociae", และต่อมา "Kaisariyah",) เป็นเมืองอุตสาหกรรมที่ตั้งอยู่ทางตอนกลางของอานาโตเลียในประเทศตุรกี
ออราทอริโอ
ออราทอริโอ () มีกำเนิดขึ้นโดยผู้ประพันธ์เพลงนาม Carisimi (1605-1674) ออราทอริโอเป็นบทเพลงที่ประกอบด้วยการร้องเดี่ยว หรือร้องกลุ่มของนักร้องระดับเสียงต่างๆ การร้องของวงขับร้องประสานเสียง โดยมีการบรรเลงของวงออร์เคสตราประกอบ ซึ่งบทร้องเป็นเรื่องราวขนาดยาวเกี่ยวกับศาสนาคริสต์ ลักษณะของออราทอริโอนั้นมีความคล้ายกับโอเปร่า แต่ออราทอริโอนั้นไม่มีการแต่งตัวแบบละคร ไม่มีฉากหลัง และการแสดงประกอบนั่นเอง ลักษณะเด่นของออราทอริโอที่ต่างไปจากเพลงศาสนาแบบอื่นๆ ได้แก่ การประพันธ์บทร้องที่คำนึงถึงดนตรีประกอบ มิได้มุ่งถึงบทร้องที่นำมาจากบทประพันธ์ของวัดแต่ดั้งเดิมดังเช่นเพลงโบสถ์แบบอื่นๆ นอกจากนี้ออราทอริโอยังเป็นบทเพลงที่มีความยาวมาก ซึ่งต่างไปจากเพลงคันตาตาที่เป็นบทเพลงขนาดสั้นกว่า ออราทอริโอถ้าแสดงโดยสมบูรณ์อาจยาวถึง 4-6 ชั่วโมง ในปัจจุบันการแสดงบทเพลงออราทอริโอจึงมีการตัดเพลงบางท่อนออกเพื่อลดเวลาการแสดงให้เหมาะสม
คริสตี้ มอนเตโร่
คริสตี้ มอนเตโร่ (; ) เป็นตัวละครจากเกม "เทคเคน" (ปรากฏตัวครั้งแรกใน "เทคเคน 4" ) โดยเป็นนักสู้สาวจากบราซิลผู้นำวิชาคาโปเอร่ามาใช้ในการต่อสู้ "คริสตี้ มอนเตโร่" เป็นหลานสาวของ "โฮ จิ มอง" ซึ่งเป็นอาจารย์ของ "เอ็ดดี้ กอร์โด้"
คริสตี้ มอนเตโร่ เป็นหลานสาวของโฮ จิ มอง ซึ่งเป็นอาจารย์ผู้สอนวิชาคาโปเอร่าให้กับเอ็ดดี้ กอร์โด้ โดยเอ็ดดี้ได้ให้คำมั่นสัญญาว่าเมื่อเขาออกจากเรือนจำแล้วเขาจะสอนวิชาคาโปเอร่าให้กับคริสตี้ ภายหลังจากการแข่งขันเทคเคนครั้งที่ 3 เอ็ดดี้ได้ทำการสอนวิชาการต่อสู้ให้กับคริสตี้ตามที่ได้สัญญาเอาไว้ สองปีต่อมา คริสตี้ได้พัฒนาฝีมือจนเป็นนักสู้ที่เก่งกาจ ในช่วงนี้เองที่เอ็ดดี้ได้หายตัวไปเพื่อล้างแค้นให้กับพ่อของตนที่ถูกฆ่าตาย เมื่อมีการจัดการแข่งขันเทคเคนครั้งที่ 4 ขึ้น คริสตี้จึงเข้าร่วมการแข่งขันโดยมีวัตถุประสงค์ในการค้นหาเงื่อนงำนั้นรวมทั้งต้องการตามหาเอ็ดดี้ในช่วงเวลาเดียวกัน
คริสตี้ได้เดินทางไปรับปู่ของเธอที่เพิ่งออกจากเรือนจำ เธอสังเกตเห็นว่าเขามีอาการป่วยหนักเนื่องจากอยู่เรือนจำมาเป็นระยะเวลาที่ยาวนาน คริสตี้จึงพาปู่ของเธอไปที่โรงพยาบาล ซึ่งแพทย์ได้รายงานว่าปู่ของเธออาจมีชีวิตอยู่ได้อีกไม่นานหากไม่รักษาให้หายขาด คริสตี้จึงมีความต้องการเทคโนโลยีชั้นสูงจากบริษัทในเครือของตระกูลมิชิม่ามารักษาปู่ของเธอ เมื่อคริสตี้ได้รับเชิญให้เข้าร่วมรายการแข่งขันเทคเคนครั้งที่ 5 เธอคิดว่าเป็นโอกาสสำคัญที่จะรักษาชีวิตของปู่เอาไว้ได้ จึงตัดสินใจเข้าร่วมการแข่งขันครั้งนี้ในทันทีเดิมทีทาง "นัมโค" เองก็เคยมีความคิดที่จะสร้างตัวละครผู้ใช้วิชาคาโปเอร่าเป็นเพศหญิงให้มามีบทบาทในภาค 3 แต่เกิดเปลี่ยนใจให้ "เอ็ดดี้ กอร์โด้" ซึ่งเป็นเพศชายเข้ามามีบทบาทแทน และในภายหลังจากนั้น "คริสตี้ มอนเตโร่" จึงเข้ามามีบทบาทในภาค 4 ดังที่ผู้ผลิตได้เคยคิดไว้ตอนแรกในที่สุด
รังษีนภดล ยุคล
คุณหญิงรังษีนภดล ยุคล (2 ตุลาคม พ.ศ. 2480 - 6 กรกฎาคม พ.ศ. 2560) (นามเดิม: หม่อมเจ้ารังษีนภดล ยุคล) มีนามลำลองคือ ท่านหญิงอ๋อย เป็นพระธิดาองค์เล็กของพระเจ้าวรวงศ์เธอ พระองค์เจ้าภาณุพันธุ์ยุคล กับหม่อมหลวงสร้อยระย้า ยุคล
คณหญิง รังษีนภดล ยุคล (ท.จ.) ประสูติเมื่อวันที่ 2 ตุลาคม พ.ศ. 2480 มีเจ้าพี่น้องร่วมพระอุทร 2 พระองค์ คือ
ทรงเข้าศึกษาที่โรงเรียนราชินีจนถึงชั้นมัธยมศึกษาปีที่ 4 จึงไปศึกษาต่อที่เมืองโลซาน ประเทศสวิตเซอร์แลนด์ นอกจากวิชาสามัญแล้วท่านหญิงได้ศึกษาด้านการกีฬา และด้านภาษา มีปรีชาด้านการกีฬาหลายชนิด เช่น ขี่ม้า เทนนิส ว่ายน้ำ
คุณหญิงรังษีนภดล ยุคล ได้ขอพระราชทานกราบถวายบังคมทูลลาออกจากฐานันดรศักดิ์แห่งพระราชวงศ์ เพื่อสมรสกับหม่อมหลวงตวง สนิทวงศ์ เมื่อวันที่ 10 เมษายน พ.ศ. 2499 มีบุตร-ธิดา รวม 4 คน คือคุณหญิงรังษีนภดล ยุคล (ท.จ.) ถึงชีพิตักษัยด้วยโรคหทัยวายเฉียบพลัน ในเวลา 20.00 นาฬิกา ของวันพฤหัสบดีที่ 6 กรกฎาคม พ.ศ. 2560 สิริชันษาได้ 79 ปี สมเด็จพระเจ้าอยู่หัวทรงพระกรุณาโปรดเกล้าฯ พระราชทานโกศโถประกอบเกียรติยศศพ ณ ศาลากวีนีรมิต วัดเทพศิรินทราวาส
คุณหญิงรังษีนภดล ยุคล (ท.จ.) ทรงเข้ารับพระราชทานปริญญาดุษฎีบัณฑิตย์กิตติมศักดิ์ สาขาวิทยาศาสตร์และสิ่งแวดล้อม จากมหาวิทยาลัยราชภัฏสวนสุนันทนา ณ สวนอัมพรเมื่อวันที่ 7 พฤษภาคม พ.ศ. 2554
ชีวิตในวัยทรงเยาว์ท่านหญิง รังษีนภดล ชอบตามเสด็จพระบิดาไปเที่ยวชมสภาพธรรมชาติในพื้นที่ป่าหลายแห่ง เช่น ป่าพนมสารคาม ป่าชายแดนเทือกเขาตะนาวศรี สนใจการศึกษาพันธุ์ไม้และความเป็นอยู่ของสัตว์ป่าแต่ละชนิด ตลอดจนศึกษาเกี่ยวกับรอยเท้าสัตว์ป่า จนมีความเชี่ยวชาญอย่างมาก ซึ่งท่านหญิงสามารถนำความรู้เหล่านี้มาถ่ายทอดให้กับผู้ที่ร่วมงานและอยู่ใกล้ชิดกับองค์ท่านเป็นอย่างดี ท่านหญิง รังษีนภดล ทรงได้รับการยกย่องในฐานะนักอนุรักษ์ทรัพยากรธรรมชาติ ทรงทุ่มเทวรกาย เพื่องานอนุรักษ์ธรรมชาติ สัตว์ป่าและสิ่งแวดล้อม แม้ในช่วงที่มีพระชันมษามากแต่ก็มีพลานามัยที่แข็งแรง สามารถดำเนินป่า และขับรถยนต์ด้วยตัวเอง นอกจากนี้ยังมีความจำเป็นเลิศ สามารถถ่ายทอดเรื่องราวเก่าๆ ได้อย่างแม่นยำ มีอุปนิสัยเรียบง่าย ไม่ถือตัว และยังไปในงานพิธีต่างๆ ตามการทูลเชิญ
ในปัจฉิมวัยพักอยู่ ณ ตำหนักรังสิตคลองสี่ ซึ่งตั้งตรงปากทางเข้าคลอง 4 (ริมถนนรังสิต-นครนายก) ถนนพระองค์เจ้าสาย ตรงข้ามร้านอาหารบ่อเงิน และสนามม้าพระเจ้าหลานเธอ พระองค์เจ้าพัชรกิติยาภา ซึ่งอยู่ฝั่งเดียวกันกับพระตำหนักบึงยี่โถ ในพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในบริเวณแนวเดียวกัน ซึ่งนอกจากเป็นที่ประทับแล้ว ยังเป็นที่ทำการมูลนิธิหม่อมเจ้าหญิงรังษีนภดล ยุคล เป็นมูลนิธิที่ได้เล็งเห็นความสำคัญในการอนุรักษ์ช้างป่า กระทิง และสัตว์ป่าอื่นๆ ด้วย โดยภายในพื้นที่ตำหนัก ท่านหญิงรังษีนภดลทรงนำที่นาส่วนองค์มาใช้เป็นแปลงปลูกข้าวหอมนิล ตามแนวพระราชดำรัสเศรษฐกิจพอเพียง โดยลงมือหว่านพันธุ์ข้าว ใส่ปุ๋ยและควบคุมการเก็บผลผลิต ด้วยตัวเอง ทั้งยังใช้ที่นาเป็นที่ทำงาน เพื่อติดตามดูแปลงข้าว ซึ่งนำผลผลิตข้าวหอมนิลที่ได้ไปแจกจ่ายประชาชนในพื้นที่ต่างๆ
แอนติออก
แอนติออก (; ; , ออกเสียง) เป็นเมืองโบราณที่ตั้งอยู่บนฝั่ง แม่น้ำออรอนตีส ในประเทศตุรกีปัจจุบัน แอนติออกตั้งอยู่ใกล้กับเมืองใหม่อันทาเคีย
แอนติออกก่อตั้งขึ้นเมื่อปลายศตวรรษที่ 4 ก่อนคริสต์ศักราชโดยเซลิวคัสที่ 1 นิคาเตอร์ขุนพลในพระเจ้าอเล็กซานเดอร์มหาราช แอนติออกเจริญขึ้นมาจนในที่สุดก็เป็นเมืองคู่แข่งของอะเล็กซานเดรีย และเป็นเมืองเอกของตะวันออกใกล้ และเป็นเมืองศูนย์กลางของประวัติศาสตร์ยุคแรกของคริสต์ศาสนา
เซลล์ปฐมภูมิ
เซลล์ปฐมภูมิ () เป็นแบตเตอรี่แบบหนึ่งซึ่งปฏิกิริยาทางเคมีไฟฟ้าไม่สามารถพลิกกลับได้ ตัวอย่างของเซลล์ปฐมภูมิอย่างง่ายๆก็คือแบตเตอรี่ที่ใช้ครั้งเดียวแล้วทิ้ง เซลล์ปฐมภูมิไม่เหมือนกับเซลล์ทุติยภูมิ ปฏิกิริยาเคมีในเซลล์ปฐมภูมิไม่สามารถย้อนกลับด้วยการปล่อยกระแสไฟเข้าไปในเซลล์ ตัวทำปฏิกิริยาทางเคมีไม่สามารถฟื้นฟูมาที่ตำแหน่งและความจุเริ่มต้นได้ เซลล์ปฐมภูมิใช้วัสดุหนึ่งถึงสองชนิดมาทำเป็นขั้วไฟฟ้า
ความบกพร่องของผนังกั้นหัวใจห้องล่าง
ความบกพร่องของผนังกั้นหัวใจห้องล่าง () เป็นความผิดปกติแต่กำเนิดของหัวใจ เป็นความบกพร่องที่เกิดกับผนังกั้นหัวใจห้องล่าง เกิดเป็นรูเชื่อมระหว่างหัวใจห้องซ้ายล่างกับหัวใจห้องขวาล่าง
ผนังกั้นหัวใจห้องล่างอาจแบ่งออกได้เป็นสองส่วนคือส่วนล่างที่ประกอบด้วยกล้ามเนื้อเป็นส่วนใหญ่ (muscular) และส่วนบนที่ประกอบด้วยเยื่อบางเป็นส่วนใหญ่ (membranous) ส่วนของผนังกั้นหัวใจห้องล่างทั้งสองส่วนนี้มีเซลล์กล้ามเนื้อหัวใจที่ทำหน้าที่นำสัญญาณไฟฟ้าอยู่เป็นปริมาณมากและทำหน้าที่สำคัญในการนำสัญญาณไฟฟ้าของหัวใจ ส่วนที่เป็นเยื่อบางเป็นส่วนที่เกิดความบกพร่องได้ที่สุดและพบบ่อยที่สุดในผู้ป่วยเด็กโตและผู้ใหญ่
Congenital VSDs are collectively the most common congenital heart defects.